
Taon XXXI Gayunman, sadyang mas kasuklam-suklam ang pag- 
ANG Blg. 8 gamit sa pangyayaring ito para isulong ang imperyalistang 
HEN a a Agosto 2001 interes ng US. Itinatambol ngayon ng US ang tinatawag 
nitong “digma laban sa terorismo” upang bigyang- 

www.angbayan.org katwiran ang mga hakbangin nito sa pagpapalawak ng 
kapangyarihang militar, sa partikular, sa Central at South 
Asia, bantaan ang kasarinlan ng lahat ng bansa sa daigdig 
NILALAMAN laluna yaong mga may paninindigang anti-US, higit na 
4 Editoryal: Kundenahin at labanan ang ipailalim ang mga papet na rehimen sa hegemonya ng 


teroristang gerang pananalakay ng imperyalismo at sagkaan ang mga rebolusyonaryong 
imperyalismong US paglaban ng mamamayan sa daigdig. 
4 Mga teroristang krimen ng US , a 
uguan ang kamay ng imperyalismong US sa 
mahabang kasaysayan ng paghahasik nito ng 


6 Bulnerabilidad ng imperyalistang 
terorismo at pagmasaker sa milyun-milyong ordinaryong 


ekonomya, tumambad sa pag-atake 


ag mamamayan sa buong daigdig. Nakaukit na sa 
8 Estratehikong Imperyalistang interes kolektibong alaala ng mga bansang sinalakay at 
sa Afghanistan dinambong ng imperyalismong US ang mga latay ng 
Tumitinding reaksyon sa Pilipinas at terorismo nito. Sino ang makalilimot sa unang sikad 
9 ibayong dagat ng terorismo ng US sa ika-20 siglo kung saan 400,000 


ordinaryong Pilipino ang pinatay nang saklutin ng US 
ang Pilipinas? sa mahigit 100,000 sibilyang pinatay ng 
imperyalismong US nang pabagsakin nito ang bomba- 
atomika sa mga sentrong populasyon ng Hiroshima at 


11 Kumperensya sa gawaing Iloko 


1 4 Masigla, mabilisan at epektibong 
pagkilos ng masa sa sonang gerilya 


16 Ang pagkilos ng FRB ng Marines Nagasaki sa Japan noong Agosto 1945? o, sa milyun- 
RHB: Kriminal at milyong mamamayan mula sa Vietnam hanggang Iraq, 
19 kontra-rebolusyonaryo Nicaragua hanggang Yugoslavia, na pinatay sa mga 


digmang agresyon ng US sa imperyalistang hangaring 
itaguyod ang kapangyarihan nito sa buong daigdig? 
2 1 Mga balita Ang imperyalismong US ang ultimong responsable 
sa terorismong ngayo’y ibinabalik dito at pumipinsala sa 
mga inosenteng mamamayang Amerikano. Pinangunahan 
ng US ang pagpinsala sa mga populasyong sibilyan at ang 
PANAWAGAN pagbalewala at pagwalanghiya sa mga batas at tuntunin 
Ang Lupong Patnugot ng Ang Bayan ay ng sibilisadong digma. 
nag-aanyaya sa mga mambabasa na mag- . . : 
ambag sa pagpapahusay ngating pahayagan Ang terorismong kinukundena ngayon ng imper- 
sa pamamagitan ng pagbibigay ng mga yalismong US ay anak ng sarili nitong terorismo. 
komentaryo at mungkahi, mga balita o mga Katunayan, si Osama bin Laden, ang numero unong 
apaa r S e ha maagiing inagsususpetsahan ng gubyernong US sa mga atake 
ilathala sa ating pahayagan. pinag p 8 guby 5 . 8 ap 
sa World Trade Center at Pentagon, ay kinandili at 


20 CPLA isinanib na sa AFP 


Maaaring makuha ang pinakahuling isyu ng inaruga ng CIA sa armadong paglaban sa mga pwersang 
Ana Bayam Sa INEMEL- MASA Sobyet sa Afghanistan noong dekada 1980. Sa gayon 
www.angbayan.org ding paraan, sinuportahan ng US ang Kosovo Liberation 


Army (KLA), dating tinatagurian nitong terorista, 
nang salakayin ng NATO ang Yugoslavia noong 1999 
editors@angbayan.org upang pabagsakin ang gubyerno ni Slobodan Milosevic. 
Pero, dahil pabor na ang NATO sa bagong gubyerno 


Tatanggap din ng mga liham sa 

sa Yugoslavia, dinidisarmahan na ngayon ng 
NATO ang KLA. Ang Abu Sayyaf sa Pilipinas 
ay mga mersenaryong terorista na sinanay ng US 
sa Afghanistan noong panahong magkasabwat pa 
ang US at si bin Laden, at ginamit sa paglaban 
sa rebolusyonaryong pakikibaka ng mamamayang 
Bangsamoro. 


ilang tugon sa teroristang atake sa New York at 

Washington, itinutulak ngayon ng gubyernong 
Bush ang isang mas masahol na terorismo. Ang 
buong Kongreso ng US ay naglaan ng $40 bilyon 
na inisyal na pondo para sa “digma laban sa 
terorismo” at nagbigay kay Bush ng malawak na 
kapangyarihang maglunsad ng digma. 

Ginagamit ngayon ng US ang bruskong 
diplomasya at panggigipit sa ekonomya ng 
mga bansang di agad nagpahayag ng suporta 
sa militarismo at jingoismo (pananawagan ng 
agresyon sa ibang bansa) ng US. Nagbaba si 
Bush ng ultimatum: na ang anumang bansang 
hindi susuporta sa “gerang anti-terorismo” ng 
US ay ituturing na kakampi ng terorismo. At 
para lalo pang mabraso ang mga bansang ito, 
nagpakalat ang gubyernong US ng listahan ng 60 
bansang diumano'y may kinalaman sa terorismo. 
Kaya naman nagkukumahog ang mga lider ng 
mga bansang ito, kabilang ang Pilipinas, na 
magpahayag ng suporta sa US, sa pangambang 
gawin na rin silang target ng pananalakay ng 
US o gipitin sila sa pamamagitan ng pagpigil ng 
ayuda, pondo o pagdaloy ng kalakalan. 

Samantala, iniumang na ang 20,000 tropa, 
mga eroplano at barkong pandigma ng US sa mga 
estratehikong pusisyon sa Middle East at paligid 
nito at naghihintay na lamang ng utos mula kay 
Bush para isagawa ang aktwal na pagsalakay sa 
Afghanistan at iba pang target. 

Iginigiit ng imperyalismong US na ang kasa- 
lukuyang digmaan ay hindi magiging katulad 
ng anuman sa nakaraan. Ilulunsad ito sa lahat 
ng larangan--militar, ekonomya, diplomasya, 
pulitika, at iba pa. Inihahanda nito ang mamamayang 
Amerikano sa isang madugong digma, na inaasahang 
tatagal nang hanggang 10 taon. Magkasabay na 
gagamit ito ng paraang hayag at lihim, na sa 
katunayan ay mga paraang “marumi” o labag sa mga 

pandaigdigang makata- 
ong batas at sibilisadong 


Habang lalong 


panuntunan sa digma. nagiging 
Pinaiigting ngayon ng desperado, lalong 
US ang digmang sibil magiging 


sa Afghanistan sa pama- 
magitan ng pagsuporta 
sa Northern Alliance na 
katunggali ng Taliban. 
Sinuspinde ang ilang 
pormal na probisyon ng 
batas ng US sa pakiki- 


mabagsik ang 
imperyalismo sa 

paghahasik ng 
terorismo. Subalit 
lalo lamang itong 
magbubunsod ng 


digma. Hayagang inen- makatarungang 
dorso at inuudyok na pagtutol at 

ng gubyernong US ang 

pampulitikang asasin- rebolusyonaryong 
asyon sa mga itinutu- paglaban ng 
ring na kaaway saanman mamamayan sa 
naroroon ang mga ito. daigdig. 


Idineklara ni Bush 
na ang “digma laban sa 
terorismo” ay sasaklaw sa buong daigdig. Tiyak 
itong gagamitin upang lalo pang panaigin ang 
kapangyarihan sa pamamagitan ng pagpupwesto 
ng mga pwersang militar nito sa iba't ibang 
panig ng mundo at paglulunsad ng mga tero- 
ristang pananalakay laban sa mga gubyerno at 
mamamayang lumalaban sa hegemonyang US at 
nagrerebolusyon para sa pambansa at panlipunang 


pagpapalaya. 


Has lalong nagiging desperado, lalong nagi- 
ging mabagsik ang imperyalismo sa paghahasik 
ng terorismo. 

Subalit lalo lamang itong magbubunsod ng 
makatarungang pagtutol at rebolusyonaryong 
paglaban ng mamamayan sa daigdig. 

Ang rebolusyonaryong pagkilos ng mamamayan 
sa buong daigdig ang makagagapi sa imperyalis- 
mong US, sa mga lokal na reaksyunaryo at sa lahat 
ng klase ng terorismo. Kasabay ng pagkalugmok 
ng imperyalismong US at pandaigdigang sistemang 
kapitalista sa papalalim at papalalang krisis, lalong 
lumalakas ang rebolusyonaryong paglaban ng 
proletaryado at mamamayan sa buong daigdig. Ito 
ang maglilibing sa imperyalismo at magtataguyod 
sa kalayaan, demokrasya at sosyalismo. 


MGA TERORISTANG KRIMEN NG US 
AT MGA PASISTANG PAPET NITO 


MULA NOONG MATAPOS ANG IKALAWANG DIGMAANG 
Pandaigdig, pinakawalan ng imperyalismong US 
ang di pa napapantayang karahasan sa buong 
mundo, sa desperadong hangaring hadlangan ang 
paglaganap ng mga kilusang anti-imperyalista, 
mga kilusan para sa pambansang pagpapalaya 
at mga kilusan para sa sosyalismo. Sa panahong 
ito, tinatayang aabot sa 8,000,000 katao na ang 
pinatay ng terorismo at mga aksyong militar ng 
US. Pakutyang tinatawag ng US na “collateral 
damage” ang mga tinarget na sibilyan. Kabilang 
sa pinakamalulupit na krimen nito ang mga 
sumusunod: 

Digmaan sa Vietnam. Dinigma ng US ang 
Vietnam noong 1954-1975 upang biguin ang 
pagsisikap ng People's Democratic Republic 
of Vietnam na pag-isahing muli ang North 
at South Vietnam sa ilalim nito. Mahigit 
apat na milyong mamamayan ang pinatay sa 
teroristang paggamit ng mga bombang napalm 
(isang tipo ng bombang panunog), bukod 
sa paghuhulog ng puu-puong tonelada 
ng mga bombang eksplosibo, mga 
sandatang kemikal, pag-hamlet sa 
mga populasyon, pagbilanggo, 
pagtortyur at walang habas na 
pamamaril. Kabilang dito ang 
500 minasaker sa village (baryo) 
ng My Lai noong Marso 1968. 
Karumal-dumal na krimen din 
ang pagsaboy ng mahigit 18 
milyong galong Agent Orange, 
isang kemikal na pumatay at 
lumason sa mahigit 1.6 milyong ektaryang 
mga lupain at kabundukan. Nagdulot din ito ng 
maraming sakit sa mamamayan. Dulot din nito, 
malaking porsyento ng mga inang buntis ang 
naaagasan o kaya ay nagsilang ng mga batang 
may depekto. 

Digmaan sa Korea. Sa desperasyong hadlangan 
ang pagsaklaw ng demokratiko at sosyalistang 
gubyerno sa buong peninsula ng Korea, naglunsad 


ang imperyalismong US ng digma 
laban sa mamamayan ng Korea 
mula 1950 hanggang 1953. Humigit- 
kumulang 2,800,000 ang namatay bunga ng 
pambobomba o pamamaril sa mga sentro ng 
populasyong sibilyan at pagpatay sa mga bihag 
ng digma. Isang tampok na halimbawa ang 
pagmasaker ng mga sundalong Amerikano sa 
daan-daang sibilyang South Korean sa No Gun 
Ri noong 1950. 

Pagsuporta sa mga pasistang rehimen. Sinu- 
portahan ng US ang kudeta noong 1954 sa 
Guatemala na nagresulta sa apat na dekada 
ng pasistang paghahari na nagbunga ng 
pagkamatay ng mahigit 120,000 magsasakang 

Guatemalan. 
Ang US din ang nasa 
likod ng kudeta noong 1973 na 
nagpabagsak sa progresibong 
gubyerno ni Salvador 
Allende sa Chile at 
nagresulta sa pagpatay sa 

30,000 katao. 
N 2 Noon namang 1965, 
itinaguyod ng US ang kudeta 
f ni Suharto laban sa demokratikong 
/ gubyernong Sukarno sa Indonesia. 
Mahigit 800,000 Indonesian ang 
ipinapatay at mahigit 500,000 ang 
ipinakulong ni Suharto. Nang sakupin 
ng rehimeng Suharto ang East Timor 
noong 1975, umabot sa 250,000 inosenteng 
mamamayan ang minasaker nang may 
direktang kaalaman ang pinakamatataas na 
upisyal ng US. 

Sa Pilipinas, sinuportahan ng US ang batas 
militar na ipinataw ni Marcos noong 1972. Sa 24 
taong paghahari ng diktadurang Marcos, libu-libo 
ang pinatay at mahigit 40,000 aktibista at iba 
pang nasa oposisyon ang ibinilanggo. 

Iran, 1953. Nakipagsabwatan ang US sa 
imperyalismong Great Britain sa pagpapabagsak 
sa gubyerno ni Mohammed Musaddiq matapos 
na isabansa ang mga operasyon ng industriya 
ng langis doon. Ibinalik ang kaharian ni B 

4 Shah Mohammed Reza Pahlavi. Sa kanyang 
paghahari mula 1953 hanggang 1979, mahigit 
70,000 Irani ang pinatay. 

Palestine. Itinatag ng US at Great Britain 
ang Zionistang okupasyon ng Palestine sa 
pamamagitan ng pagtatatag ng estadong Israel 
dito noong 1948. Patuloy na nilabanan ng 
mamamayang Palestine ang Israel. Noong 
1987, sa panahon ng intifada o pag-aaklas ng 
mamamayang Palestine, mahigit 300 Palestine 
ang pinatay ng mga sundalong Israeli at mahigit 
11,500 ang nasugatan, na karamihan ay mas 
bata sa 15 anyos. Pagsapit ng kalagitnaan ng 
dekada 1990, mahigit 800 ang napatay at 16,000 
ang ibinilanggo. Sinusuportahan ng US ang 
patuloy na paglulunsad ng Israel 


na nagresulta sa pagkamatay ng 80,000 
mamamayan. 

Panama. Pinatay ang 8,000 mamamayan 
noong Disyembre 1989 nang lusubin ng US 
ang Panama upang dakpin ang presidenteng 
si Gen. Manuel Noriega, isang druglord at 
dating ahente ng CIA. Ginamit ng US na 
dahilan ang pagkakasangkot ni Noriega sa 
pagtutulak ng droga. Ang mas malaking 
dahilan ay ang paggigiit ni Noriega na ilagay 
sa kontrol ng Panama ang Panama Canal at 
ang pag-atras ng suporta nito sa mga Contra 
sa Nicaragua. 

Iraq. Mahigit 200,000 mamamayang Iraqi, 
kabilang ang kababaihan at mga bata, ang 
nilipol ng pambobomba ng US sa 


ng mga atake sa mamamayan ng 
Palestine. 

Libya. Walang habas na 
inatake at binomba ng US ang mga 
syudad ng Tripoli at Benghazi 
sa Libya noong dekada 1980. 
Nagpataw din ang US ng pang- 
ekonomyang embargo upang 
lalong gipitin ito. 


MULA NOONG MATAPOS ANG 
IKALAWANG DIGMAANG 
PANDAIGDIG, TINATAYANG 
AABOT SA 8,000,000 KATAO 
ANG PINATAY NG TERORISMO 
AT MGA AKSYONG MILITAR NG 
US. PAKUTYANG TINATAWAG 
NG US NA “COLLATERAL 
DAMAGE” ANG MGA 
TINARGET NA SIBILYAN. 


mga establisimyentong sibilyan 
at pampublikong imprastruktura 
noong 1991. Kabilang sa malala- 
king kabuhungan ay ang kriminal 
na pagpatay sa ilampung libong 
nag-aatrasang mga sundalong 
Iraqi sa 60 milyang haywey 
sa baybayin ng Kuwait noong 
Pebrero 26-27, 1991. Ang patuloy 


Cuba. Tinangkang pabagsakin 
ng US ang gubyerno ng Cuba sa pamamagitan 
ng pagbomba ng mga airbase dito at pagsalakay 
ng mahigit 1,000 Contra na sinanay ng Central 
Intelligence Agency. Halos 40 taon na ring 
nakapataw ang isang pang-ekonomyang embargo 
laban sa Cuba. Para mapagtibay ang embargo, 
regular na pinapatrulya ng mga barkong 
pandigma ng US ang karagatan sa palibot ng 
Cuba. 

Nicaragua at El Salvador, dekada 1980. 
Direktang sinuportahan at sinanay ng US ang 
teroristang grupong Contra upang pabagsakin 
ang gubyernong anti-US sa Nicaragua. Mahigit 
30,000 inosenteng mamamayan ang pinatay sa 
ulol na pananalakay ng mga Contra. Kabilang sa 
mga pakana ng Contra ang pagtatanim ng mga 
bomba sa mga daungan. 

Sa El Salvador, aktibong sinuportahan 
ng US ang digmang kontra-rebolusyonaryo 


na pagpapataw ng “blokeyong 
pang-ekonomya” laban sa Iraq ay nagresulta 
na sa pagkamatay ng mahigit 1,500,000 Iragi, 
kabilang ang 5,000 batang namamatay bawat 
buwan. 

Yugoslavia, 1999. Pinaulanan ng malalakas 
na bomba ang Yugoslavia upang pabagsakin 
ang gubyernong Milosevic at ipwesto ang 
kapangyarihan ng imperyalismong US sa 
Balkan Peninsula. Bago nito, sinulsulan ng 
US at Germany ang digmaang etniko sa 
pamamagitan ng pagpondo at pag-aarmas 
sa iba't ibang etnikong grupo at paggatong 
sa nasyunalismo at rasismo. Daan-daang 
libo ang namatay sa mga digmaang etniko sa 
Croatia (1991-92) at sa Bosnia-Herzegovina 
(1992-1995) nang humiwalay ang mga ito 
sa Yugoslavia, samantalang milyun-milyon 
ang napalikas mula sa kanilang mga bayan at 
nawalan ng kabuhayan. 

Bulnerabilidad 
ng imperyalistang 


ekonomya, tumambad 


sa pag-atake sa US 
ng pagdedeklara ng “digma NA 

A ii sa terorismo” ay isina- OD 
konteksto ng pagkalugmok nito sa isang 
krisis sa ekonomya matapos na pumutok ang 
bula ng “bagong ekonomya”. Bago pa man 
naganap ang mga atake noong Setyembre 11, 
nagsimula nang pumasok ang US sa resesyon 
na kinatatangian ng pagkupis ng pamilihan, 
papalaking pagkalugi ng malalaking negosyo, 
papalalang disempleyo at iba pang negatibong 
indikasyon sa ekonomya. Imbing pakana rin 
ng US na ilihis ang atensyon ng mamamayang 
Amerikanong ligalig sa patuloy na paglubog 
sa resesyon ng ekonomya ng kanilang bansa. 
Ang digmang agresyon sa anyo ng ay “gerang 
anti-terorismo”desperado subalit dati nang 
paraan ng imperyalismong US para pasiglahing 
muli ang naghihingalo nitong ekonomya. 

Maagang bahagi pa nitong taon, patungo na 
sa panibagong yugto ang siklikong resesyon o 
pagbagsak ng ekonomya ng US at ng internasyunal 
na sistemang kapitalista. Pinatindi ito ng krisis 
ng sobrang produksyon dulot ng pagbilis ng 
pagtataas ng antas ng teknolohiya at kumpas ng 
produksyon samantalang wala namang kakayahang 
makonsumo ng pamihilan ang mga sobrang 
produktong iniluluwal ng mga ito. Humahantong ito 
ngayon sa pandaigdigang pagbagsak ng kapitalistang 
produksyon. 

Sa kauna-unahang pagkakataon makaraan ang 
20 taon, tumungo na sa negatibo ang tantos ng 
paglaki ng pandaigdigang kapitalistang ekonomya 
nitong ikalawang kwarto ng taon. Lumiit nang 
6% ang pandaigdigang produksyong industriyal. 


3 H Z- 
gawa ng imperyalismong US sa G 


Sa loob ng nakaraang 10 buwan, tuluy- 
tuloy nang papababa ang tantos ng pag- 
unlad ng produksyong industriyal sa US. 
Pinakamatagalang pagdausdos na ito mula 
pa 1983. Nitong ikalawang kwarto, ang 
taunang tantos ng pag-unlad ng kabuuang 
produksyon sa US ay 0.2% na lamang— 
pinakamababa mula 1983. Sa parehong 
panahon, 15% ang kabuuang ibinagsak ng 
pamumuhunan, 67% ang nawala sa tubo 
ng mga kumpanya at 271,000 ang naidagdag sa 
bilang ng mga walang trabaho sa US. Mula 
sa mas mataas na tantos, bumaba na rin sa 
0.2% ang tantos ng pag-unlad ng kabuuang 
produksyon sa Europe. Higit na matarik ang 


18% pagbagsak ng pamumuhunan sa Japan. 


5| 
G 15% pagbagsak ng produksyong industriyal at 


nakabatay-sa- kepon na ekonomya ng mga 
“umuusbong na pamilihan”, 

P; tulad ng Brazil, Argentina, 
Vi Mexico, Singapore, Taiwan 

ma) ; : 

W at Malaysia. Ang ganito 
nang panloob na tunguhin 
ng ekonomya ng US at ng 
internasyunal na sistemang 
kapitalista ay inabutan at higit 
naganap na atake sa New York 


È A ae nang nagsibagsak sa resesyon ang 


D 
Q 


pang pinalala ng 
at Washington DC noong Setyembre 11. 

Dahil sa takot at instabilidad na dala ng mga 
teroristang atake at ng militaristang kasagutan dito 
ng gubyernong Bush, ibayong nagbagsakan ang 


Bilang ng mga manggagawa na tinanggal o 
itinakdang tatanggalin sa ilang industriya sa US 
(Setyembre 11-26) 


Industriya sa US Pangkalahatang bilang 


Airline 106,290* 


Aerospace/ Kontrata sa depensa 38,900 


Pinansya 1,300* 


Manupaktura 4,300 


Teknolohiya 3,790 


Turismo 1,200 


Kabuuan 155,780 


* May anunsyo ng dagdag pang pagtatanggal ngunit wala pang 
kumpirmadong bilang. (Datos mula sa Washington Post). 

mga industriya sa pagbibiyahe, laluna na ang mga airline at mga 
kaakibat na serbisyo. Sa dalawang araw lamang na tumigil ang 
paglipad ng mga eroplano makaraan ang pangyayari, 5550 milyon 
na ang nalugi sa mga airline. Magpahanggang ngayon ay nakasara 
pa rin ang pangunahing paliparan sa Washington DC at kanugnog 
nitong maliliit na airport. 

Mabigat ang epekto ng mga pangyayari laluna sa mga 
manggagawa sa industriya ng airline at ng paggawa ng mga 
eroplano. Sa US pa lamang, hanggang Setyembre 26, umabot 
na sa mahigit 150,000 manggagawa sa industriya ng airline, 
aerospace at iba pang may kaugnayan sa mga ito ang tinanggal 
o nakatakdang tatanggalin na sa loob ng mga susunod na buwan. 
Patuloy pang lumalaki ang bilang ng mga tinatanggal sa trabaho. 
Ang 4.9% na disempleyo noong Agosto ay pinakamalala mula nang 
sumambulat ang malawakang krisis pampinansya sa Asia noong 
1997. Tinatayang aabot na ito ngayon nang 7.1%. Pinakamalaki 
ang bilang ng mga manggagawa (30,000) na planong tanggalin ng 
Boeing, pangunahing kumpanyang gumagawa ng mga sasakyang 
panghimpapawid para sa militar at komersyal na gamit. 

Bukod sa industiya ng airline at paggawa ng eroplano, matinding 
tinamaan din ang industriya ng paglalakbay at mga kaakibat na 
industriya sa US, tulad ng mga hotel at resort, mga shopping mall, mga 
pasugalan sa Las Vegas at iba pang lugar. Pinanawagan na ni Bush sa 
mamamayan sa US para maglakbay at magpunta sa mga shopping 
mall bilang umano'y patriyotikong aktibidad nila. 

Limang araw matapos muling buksan ang stock market makaraan 
ang pag-atake sa US, bumagsak din nang 14.3% ang kabuuan ng stock 
market sa US at $1.4 trilyon ang nawala rito. 

Matinding naapektuhan din ang sektor ng insurance o seguro. 
Tinatayang 530-540 bilyon o mga 30% ng kabuuang puhunan ang 
nalugi sa mga kumpanya sa seguro sa buong daigdig. Nanganganib 
na tuluyan nang bumagsak ang mga may pinakamalalaking sineguro 
sa mga namatay, nawasak na eroplano at gusali at iba pang napinsala 
sa pag-atake sa US. Babawiin nila ito sa pamamagitan ng pagtataas 
ng singil sa seguro na pababayaran sa mga pasahero at kumpanya ng 
airline. Magreresulta ito sa pagtataas din ng pamasaheng sisingilin 
ng mga airline. 

Dulot ng pagkalugi ng mga industriyang ito, tinatayang 550-560 
bilyon ang tuwirang mawawala sa dating inaasahang kita ng 
gubyernong US mula sa buwis, taripa at iba pang kabayarang 
inaasahan ng gubyerno sa loob ng taong ito. 

May pagtayang umabot nang mahigit S100 bilyon ang kabuuang 
naging tuwirang kagyat na pinsala sa ekonomya ng US. Tinatayang 
$60 bilyon ang kinakailangan para sa pagkumpuni ng mga nawasak sa 
New York at Pentagon. Aabot naman sa 524 bilyon ang kinakailangang 
gugulin ng gubyernong US para lamang masalo at mapigilan ang 
tuluyang pagbagsak ng kabuuang industriya ng airline sa US. 

Sa pagtaya ng gubyernong US, 
mga S180 bilyon ang kabuuang 
kakailanganin para masalo ang 
pagdausdos ng lahat ng mga 
industriyang naapektuhan ng 
nangyaring atake sa US. Ngunit 
wala pa rin itong magagawa 
para mapigil ang tiyak na 
magtutuloy at higit pang lalalang 
resesyon sa US, kasabay ang 
nagaganap nang resesyon sa 
kabuuan ng internasyunal na 
sistemang kapitalista. 

Ang negatibo nang tunguhin 
ng internasyunal na kapitalistang 
ekonomya nitong kalagitnaan ng 
taon ay higit pa ngayong lumalala 
bunga ng mga pangyayari sa 
US. Tinatayang magkakaroon 
ng 2.2% absolutong pagbagsak 
sa pandaigdigang kapitalistang 
ekonomya sa taong ito at sa 
2002, 


Higit na paglala ng krisis 
pang-ekonomya ng Pilipinas 

Sa harap ng mga pangyayari 
sa US, inaasahang ibayong 
malulugmok sa krisis ang 
ekonomya ng Pilipinas. Tinaya 
ng IMF na ang paglago ng 
gross domestic product (kabuuang 
produksyon sa loob ng bansa) ng 
Pilipinas para sa 2001 ay hindi 
na tataas pa sa 2.5%. Ang dating 

optimistikong inaasahan ng IMF 
para rito ay 3%. Ang dating 
pinapangarap pa para rito ng 
rehimeng Macapagal-Arroyo ay 
3.3%. 


Nakaamba ring lalong buma 
ba ang dati nang mababang credit 
rating (grado sa pangungutang) 
ng Pilipinas. Sa kasalukuyang 
paggrado ng mga pangunahing 
institusyon ng mga imperyalista 
para sa pagsusuri sa ekonomya 
at para sa pagrerekomenda ng 
pamumuhunan sa iba't ibang 
bansa, nakahanay ang Pilipinas 
sa mga bansang dapat iwasan ng 
mga mamumuhunan. Nakikita 
rin ng ING Barings, isang 
pandaigdigang kumpanya sa 
internasyunal na pamumuhunan, 
na ang ekonomya ng Pilipinas 
ay isa (pang-apat) sa mga 
pinakabulnerableng “bagong 
umuusbong na ekonomya” na 
mahahatak pababa sa lalong 
pagdausdos ng ekonomya ng US. 
Dulot ito ng sobrang pagsandig 
ng ekonomya ng Pilipinas sa 
ekonomya ng US at, sa partikular, 
sa pag-eksport sa US. 


Dahil inaasahang lalala pa 
ang dati nang bagsak na katayuan 
ng mga industriyang pang- 
eksport, naglabas na ng babala 
ang Employers Confederation of 
the Philippines (ECOP) hinggil 
sa panibagong tanggalan ng mga 
manggagawa rito. Reaksyon ito 
ng mga kapitalista sa mas mababa 
pa kaysa inaasahang order mula 
sa US. Nitong nakaraaang 18 
buwan, umabot na sa 43,000 
manggagawa ang natanggal sa 
mga sektor ng elektroniks at 
konstruksyon. Nitong nakaraan, 
bumagsak na nang 30% ang 

kabuuang eksport ng mga 
pyesang elektronik ng bansa. 

Kaugnay nito, inaasahang 
dadami pa ang mga kumpanya 
sa bansa na magsasara. Bago 
pa man ang mga atake sa US 
noong Setyembre 11, umabot 
na sa 1,300 kumpanya ang 
nagsara sa harap ng pagtumal ng 
pandaigdigang produksyon. Mas 
mataas ito kaysa 1,100 kumpanya 
na nagsara para sa buong taon 
ng 2000. 

Bago pa man ang mga atake 
noong Setyembre 11, bukambibig 
na ng mga negosyante sa bansa 
na kailangang bawasan ang 
pagsandig sa ekonomya at 
pag-eksport sa US. Kahit si 
Macapagal-Arroyo, sa State of 
the Nation Address niya, ay 
umaaming walang pag-asang 
babangon sa hinaharap ang 
industriyang pang-eksport ng 
Pilipinas. Ngunit ang tangi, at 
tila napakasimple, na paraang 
nakikita nila para diumano'y 
maipatupad ito ay ang pang- 
hihikayat sa mamamayan na 
bumili ng mga produktong gawa 
sa bansa. Ni hindi nasasaling 
ang pangunahing suliranin ng 
pagdadagan ng imperyalismo sa 
bansa. 

Ngunit bago asahang 
magkakaroon ng tunay na 
paborableng resolusyon sa mga 
problemang pang-ekonomya sa 
bansa, kailangan munang sa 
pamamagitan ng demokratikong 
rebolusyon ng bayan ay makalaya 
ang bansa mula sa imperyalistang 
paghahari at mabago ang 
kinukubabawan nitong mala- 
kolonyal at malapyudal na 
sistema sa bansa. Anumang 
pangarap na mareresolbahan ang 


mga suliraning pang-ekonomya ng 
bansa nang hindi muna nakakamit 
ang pambansang pagpapalaya ay 
magiging kasing-ilap lamang ng 
isang bula. 


Estratehikong 
imperyalistang 
interes 

sa da a 


KAHIT WALA PANG RESULTA ANG 
imbestigasyon, tinukoy na ng 
imperyalismong US si Osama 
bin Laden bilang numero unong 
suspek sa mga pag-atake noong 
Setyembre 11. Gayunpaman, 
ang isinasagawa nitong mobi- 
lisasyon ng mga pwersang 
militar para sa idineklarang 
“digma laban sa terorismo” 
ay nakatuon, pangunahin, sa 
pakikidigma sa bansang Afgha- 
nistan. Lagpas sa idineklarang 
layuning dakpin at parusahan 
si bin Laden, may mas estrate- 
hikong hangarin sa paglulunsad 
ng digma laban sa gubyernong 
Taliban at pagpapalakas ng 
presensya ng US sa rehiyon 
ng Central at South Asia. Sa 
kasalukuyan, pinakamahina ang 
impluwensya ng US dito. 

Ang Afghanistan ay nasa 
timog na bahagi ng Central Asia. 
Sa kanlurang bahagi nito ang 
Iran, sa hilaga, ang Turk- » 

4 menistan, Uzbekistan, Tajikistan, sa 
silangan, ang China, at sa timog, ang 
Pakistan. Mula nang bumagsak ang 
gubyernong suportado ng Soviet Union 
noong 1991, napailalim ang Afghanistan 
sa gera sibil sa pagitan ng iba't ibang mga 
grupong sinuportahan ng mga imperyalista 
noong dekada 1980. Noong 1996, naagaw 
ng grupong Taliban ang Kabul, ang 
sentro ng gubyerno sa Afghanistan. Sa 
kasalukuyan, kontrolado ng Taliban ang 
kalakhan ng teritoryo liban sa ilang bahagi 
sa hilaga na nasa kontrol ng Northern 
Alliance, isang kulumpon ng iba't ibang 
grupong ngayo'y sinusuportahan ng US. 

Hindi pa nagtatagal mula noong 
buung-buong suportahan ng US ang 
Taliban. Katunayan, “isang magandang 
pangyayari” ang pagtanggap ng US 
noong 1986 sa pag-agaw ng Taliban sa 
kapangyarihan dahil ito ay itinuturing na 
anti-Iran at maka-US. 

Higit na pinahalagahan ng US ang 


relasyon nito sa Taliban noong may 
prospek pa ang proyekto ng Unocal---isang 
Amerikanong monopolyong korporasyon 


sa langis--na maglatag ng 1,300 
kilometrong pipeline o daluyan ng langis 
at natural gas sa pagitan ng Central Asia 
at Arabian Sea. Daraan sa Afghanistan 
ang kalakhan ng pipeline na ito, na 
magmumula sa Chardzhou sa hilagang 
Turkmenistan, patungo sa baybaying 
Gwadar ng Pakistan sa Arabian Sea. 
Ang proyektong ito ay nabuo sa isang 
kasunduan sa pagitan ng Unocal at ng 
gubyerno ng Turkmenistan. Inasahang 
magkakahalaga ng S8 bilyon ang 
kontratang ito. 

Ngunit noong 1997, isinaisantabi ng 
Taliban ang nabanggit na kasunduan at 
ibinigay ang proyekto sa Bridas Oil, isang 
kumpanyang Argentine. Nagsimula nang 
maging antagonistiko ang US sa Taliban 
mula noon. Ginamit ng US na sangkalan 
si Osama bin Laden. 


ANG BAYAN “ Setyembre 2001 


Pagsangkalan sa gerang agresyon ng US 


Tumitinding reaksyon 
sa Pilipinas at ibayong 
dagat 


Nilulubos ngayon ng imperyalismong US at mga 
kaalyado nito ang idineklara nitong “gera laban sa 
terorismo ” para pangibabawin ang reaksyon sa daigdig 
at pag-ibayuhin ang agresyon para sa pandaigdigang 
hegemonya nito. 

Sa Western Europe, nag-iibayo ang mga panunupil at 
diskriminasyon laban sa mga Arabo, Muslim at maging sa 
iba pang mga dayuhan at migrante mula sa mga bansa sa 
Ikatlong Daigdig. Sa ngalan ng paghihigpit sa seguridad, 
naglulunsad ng mga operasyong pagmamanman, pag- 
aaresto at iba pang anyo ng panggigipit sa mamamayan. 
Isa sa pinakabulnerable sa gayong mga atake ang mga 
migranteng Pilipino, dahil sila ang kadalasang may 
pinakamalaking bilang sa mga migrante sa iba't ibang 
dako ng mundo. Ang mga migranteng Pilipinong kabilang 
sa mga anti-imperyalista at progresibong pwersa ang 
pangunahing pinag-iinitan sa bulag na paghahanap 
ng mga “terorista” na ginagawa ng mga pulis sa mga 
kanluraning bansa. 

Sa Pilipinas, isinasangkalan na rin ng rehimeng 
Macapagal-Arroyo ang gerang agresyon ng US upang 
magsagawa ng ibayong paghihigpit laban sa mamama- 
yan at maglunsad ng mas matitinding atake laban sa 
rebolusyonaryong kilusan. 


Diskriminasyon laban sa mga Pilipino, kinundena 
Mariing kinundena ng Migrante-Europe ang iligal 
na pag-aresto na ginawa ng mga pulis ng Belgium sa 30 
migranteng Pilipino noong Setyem- 
ý bre 20. Madaling araw na nireyd at 
hinalughog ang mga tahanan nila, 
hinalungkat ang mga personal na 
papeles at kasangkapan, kinumpiska 
ang kanilang mga cellphone, address 
book at telephone directory, halos 
kalahating araw na pinagkukulong sa 
hiwa-hiwalay na kwarto, ginutom at 
pinag-iinteroga. Hindi na isinaalang- 

alang na may kasa-kasamang maliliit na anak ang 
mga hinaras nila. Ang mga myembro ng Ugnayan ng 
mga Pilipino sa Belgium at ng Cordillera-Belgium 
Association ang pangunahing kinonsentrahan sa 
pag-iinteroga. Parehong myembrong organisasyon 
ang mga ito ng Migrante-Europe, isang alyansa 
ng mga demokratikong organisasyong masa ng 
mga migrante sa Europe. Bukod sa mga Pilipino, 
maraming hinaras din ang mga pulis ng Belgium na 
mga migrante mula sa iba't ibang bansa (Pakistani, 
Albanian, Algerian, Pole, Espanyol, Portuguese) at 
maging mga progresibong Belgian. 

Sa harap ng pag-aalipustang ito, walang ginawa 
ang rehimeng Macapagal-Arroyo para alagaan ang 
kapakanan ng mga migranteng Pilipino. Masahol 
pa, agad na inabswelto ng mga upisyal ng Pilipinas 
ang rasismo ng Belgium sa pagdadahilang “routine” 
ang pang-aaresto at “agad namang pinakawalan 
ang mga iligal na dinampot”. Dagdag dito, naglabas 
pa ng “panawagan” ang Department of Foreign 
Affairs na “mag-ingat ang mga Pilipino” at “iwasang 
mapansin” ng mga awtoridad ng mga bansang 
kumukupkop sa kanila. Nagpanukala ang Migrante- 
International at ang mga kinatawan ng Bayan Muna 
sa Kongreso na maghapag ng protestang diplomatiko 
sa pangyayari. 

Ang ibayong paghihigpit ng gubyerno sa Bel- 
gium, laluna sa mga anti-imperyalista at progresi- 
bong pwersa at sa mga migrante ay dulot ng 
paghihimpil dito ng North Atlantic Treaty Organiza- 
tion (NATO), ang alyansang militar ng US at , 


mga imperyalistang bayan sa Europe. Lubusang | 


Dà 


N 
INO 


sumusuporta ang NATO sa “gera laban sa 
terorismo” ng US. 


Masugid na pagsuporta ng rehimeng 
Macapagal-Arroyo sa imperyalismo at pasismo 


Sa ngalan ng “kampanyang anti-terorismo”, 
agaran ding nagpatupad ang rehimeng Macapagal- 
Arroyo ng mas masahol na mga antinasyunal at 
anti-demokratikong hakbanging ipinaggigiitan 
ng mga imperyalista at pasistang nasa likod nito. 
Ipinaloob ito ngayon sa “14-haligi na patakaran” 
ng rehimen. 

Hindi pa man hinihingi ng US, ibinibigay na 
ni Macapagal-Arroyo ang lubusang suporta at 
pahintulot sa lahat ng gustong gawin ng US. Labag 

sa sariling saligang batas ng gubyerno, binigyan na 
niya ng blanket authority (lubusang karapatan) ang 
mga eroplano, barko at mga tropang militar ng US na 
gamitin ang Subic, Clark Field (Diosdado Macapagal 
Airport) at Mactan Airport (Benito Ebuen Air Base) 
at ang kabuuan ng himpapawid sa bansa, nang wala 
nang kinakailangang pagpirma sa tratado o access 
agreement. Kaagad namang inikot at ininspeksyon ng 
kumander ng Pacific Fleet ng US ang mga pasilidad 
na ito at inilarawan niya ang mga plano ng US sa 
paggamit ng mga ito para sa kanilang gera. Walang 
kakurap-kurap na pinayuyurakan ng rehimen ang 
soberanya ng bansa at ibinabasura ang mga tagumpay 
ng makasaysayang paglaban ng mamamayang 
Pilipino sa mga base militar. 

Sa kabila ng hirap na kalagayan ng ekonomya ng 
bansa, nag-alok din ang rehimen ng tulong sa anyo ng 
pagpapadala ng pagkain, gamot, mga manggagamot 
at iba pa. Inialok din ni Macapagal-Arroyo ang 
pagpapadala ng mga sundalo para lumahok sa gerang 
agresyon ng US sa ibang bansa. 

Nagbubukas din siya sa tuwirang interbensyon 
ng US sa bansa, hindi na lamang laban sa mga 
lokal na terorista, kundi at laluna laban sa mga 
rebolusyonaryong pwersa. 

Kaagad rin niyang sinegunduhan ang mungkahing 
ipatupad ang National ID System, isang panukalang 
makailang ulit nang ibinasura ng mamamayan at 
kahit ng Korte Suprema noong 1998. Bumuo ang 
Malakanyang ng grupong mag-aaral sa mekanismo 

para sa pagpapatupad ng “One-ID system” (siste- 
mang isang-ID), ang bagong taguri ng rehimen 
sa National ID System. Ang gayong sistema, na 
lagi't laging iginigiit ng mga militarista, ay susu- 
N pil sa mga kalayaang sibil at demokratikong 
. karapatan ng mamamayan. Pangunahin 
| nitong layunin na labanan ang lumalakas 
na rebolusyonaryong kilusan. Matindi 
Wi itong tinuligsa ng mga demokratikong organ- 
isasyon, kabilang na ang Kilusang Mayo Uno, 
Bagong Alyansang Makabayan at Bayan 
Muna. 

Sinasamantala rin ngayon ng rehimen ang isterya 
ng gera para isaisantabi ang usapang pangkapayapaan 
nito sa NDFP at mabigyang-katwiran ang balak 
nitong pag-ibayuhin ang paglulunsad ng mga atake 
sa mga rebolusyonaryong pwersa. Sa kabila ng » 


N 

Kumperensya sa lenggwaheng Iloko 
Mahalagang breyktru 

sa pagkakaisa sa pagsusulat 
at pagsasalin sa Iloko 


aano isasalin sa wikang Iloko ang salitang 
protracted? Kung susundin ang salin 


sa Pilipino na “matagalan”, sa Iloko 
ay “pangmabayagan”. Subalit sa baul ng 
lenggwaheng Iloko ay may natatangi at mas 
angkop na termino--- “naunday.” Ibig sabihin, 
mahabang proseso pero may hangganan, at hindi 
maaaring kalburuhin. Tulad lamang ito ng pag- 
abot sa wastong gulang ng isang bata o paghinog 


ng panahon. 


< huling pagkakaisang itutuloy 
na ang usapan sa Oktubre, bigla na 
lamang sinuspinde nang walang- 
taning ng GRP ang usapang pang- 
kapayapaan at pinaghahandaan na 
nito ang ibayong pananalakay sa 
mga rebolusyonaryong pwersa. 


Gera ng agresyon ng US 

at pagtindi ng reaksyon, binatikos 
ng mga demokratikong pwersa 
sa bansa 


Umaani ng batikos mula 
sa iba't ibang progresibo at 
demokratikong pwersa sa bansa 
ang pagdedeklara ng US ng gera 
ng agresyon, ang astang-alipures 
na pagsuporta rito ng rehimeng 
Macapagal-Arroyo at ang pagsa- 
samantala ng reaksyon para pag- 
ibayuhin ang kontra-rebolusyon 
at panunupil sa mga progresibo 
at lumalabang mamamayan. 

Maging sa paggunita ng 

Mayaman ang bokabularyong Iloko sa 
presisong paglalarawan ng mga ideya. Ang 
viewpoint (pananaw) sa Iloko ay “pannirigan”--- 


hindi lamang “opinyon”, kundi may dagdag 


na kahulugang “pagtudla”. Ang great ay 


“naindaklan”- -hindi lamang malaki (“dakkel”), 
kundi “malawak at dakila”. 
Gayunman, marami pa ring suliranin. Matagal 


nang katanungan ng mga nagsusulat sa Iloko 


kung paano isasalin ang mga terminong tulad 
ng self-reliance (pagsandig sa sarili), one- 
sided (makaisang panig), real estate (mga lupa 
at gusali), underemployed (walang sapat na 


hanapbuhay), Cold 


War (tunggaliang 
walang hayagang 
pagsambulat sa 
pagitan ng US at 
Soviet Union) at iba 


pa. 
Paano isasalin 


ika-29 anibersaryo ng batas mili- 
tar, ang pagkundena sa “kon- 
tra-teroristang gera” ng US ay 
mahigpit na iniugnay sa patuloy 
na pagsaklot ng militarismo at 
terorismo at sa papatinding mga 
paglabag sa karapatang-tao sa 
bansa. 

Binuo rin nitong Setyembre 
24 ang isang koalisyon laban 
sa gera ng agresyon ng US. 
Ang “Justice Not War Coali- 
tion” (Koalisyon para sa Kata- 
rungan, Hindi Gera) ay kinabibi- 
langan ng mga kinatawan mula 
sa Moro Christian People's 
Alliance (MCPA), Promotion 
of Church Peoples Response 
(PCPR), Migrante-International, 
Gabriela, BAYAN, KMU at 
Anakbayan. Kabilang sa mga 
namumuno rito si Danilo Vizma- 
nos, dating kapitan ng Philip- 
pine Navy at naging tagapayo sa 


ang odd jobbers-- 


mga usaping militar ng Nuclear 
Free Philippines at convenor ng 
Junk VFA Movement. Kasabay 
ng paggigiit ng koalisyon ng 
katarungan para sa lahat ng bik- 
tima ng mga teroristang pag- 
atake sa US, iginigiit din nito ang 
katarungan para sa mga biktima 
ng mahabang kasaysayan ng 
terorismo ng US mula sa mga 
mapanghimasok na digmaang 
henosidyo rito sa Pilipinas hang- 
gang sa nagpapatuloy na mga 
pambobomba sa Iraq. 

Kailangang puspusang laba- 
nan ng lahat ng demokratikong 
pwersa ang mapaniil na mga 
pakana ng rehimeng Macapagal- 
Arroyo sa ngalan ng “gera laban sa 
terorismo”. Bahagi ito ng umuus- 
bong na malawak na pandaigdi- 
gang prente laban sa panghihi- 
masok, terorismo at agresyon ng 
US. 

mga naglalako ng sigarilyo at kendi sa kalye, 
tagabantay at tagalinis ng mga kotse at iba pang 
di regular na trabaho? mangmangged a kumpormi 
la ditan ti serserken da? (manggagawang kung 
anu-ano na lamang ang pinapasukan), no anya la 
ditan ti panggedan da? (kung anu-ano na lamang 
ang hanapbuhay): uray no ania la't pamastrekan 
da? (kahit ano pinapasok nila) o kaya ay gamitin 
ang sangkasaang-sangkasapulan (idyom sa Iloko, 
na ang katumbas sa Pilipino ay “isang kahig, isang 
tuka”)? 

Paano naman ang “pagpapanibagong-hubog”, 
“sahod” na kaiba pa sa “sweldo” at iba pa? 

Sa katatapos na Kumperensya sa Lenggwaheng 
Iloko na idinaos nitong Agosto sa inisyatiba ng 
rehiyunal na organo ng Partido sa Ilokos-Kordilyera, 
nagtipon ang mga kagawad na nakatalaga sa 
propaganda at edukasyon at iba pang kaugnay na 
organo mula sa rehiyon ng Ilocos-Kordilyera at 
Cagayan Valley. Dinaluhan din ito ng mga kinatawan 
mula sa Ang Bayan. Sinikap ng kumperensya na 
maabot ang pagkakaisa sa isang panimulang gabay 
at tangkas ng mga susunding kumbensyon para sa 
ispeling, balarila at bokabularyo sa Iloko. Ito ay 
patuloy na payayamanin at magsisilbing upisyal na 
panuntunan sa mga isusulat o isasaling pahayag, 
dokumento at likhang pampanitikan. Ilalabas ito 
bilang gabay sa Iloko na kahalintulad ng inilimbag 
ng KAWSA (Kawanihan sa Pagsasalin ng Partido 
Komunista ng Pilipinas) noong 1981. 

Ang Iloko ay isa sa mga mayor na lenggwahe 
sa Pilipinas. Ginagamit ito ng mahigit 8,000,000 
mamamayan sa kalakhan ng hilagang Luzon. Iloko 
rin ang lingua franca o komon pero sekundaryong 
wika ng iba't ibang etnolinggwistikong grupo sa 
Kordilyera at Cagayan Valley. Signipikante rin 
ang populasyong nagsasalita ng Iloko sa hilagang 
bahagi ng Central Luzon. Katulad ng iba pang 
katutubong lenggwahe sa bansa, ang Iloko ay isang 
relatibong “batang” wika, kumpara halimbawa 
sa Ingles. Bagamat ginagamit na ito bago pa 
dumating ang mga Espanyol sa Pilipinas bilang 
oral o binibigkas na lenggwahe, ilandaang taon 
pa lamang ang nakasulat na porma nito. Kung 
kaya may iba't ibang grupo ng mga manunulat 
na may magkakaibang panuntunan sa pagsusulat 
sa Iloko. 

Sa tatlong araw na diskusyon, naging mahigpit 
ang tunggalian ng mga ideya. Maraming punto ang 
hindi agad o madaling napagkasunduan lalo na sa 
ispeling. Sa kalaunan, naabot ang pagkakaisa. 

Sa ispeling o pagbaybay at balarila, natukoy 
na may magkatunggaling mga kumbensyon---sa 
pagitan ng nakagawian at malaganap nang sistema 
na ginagamit ng Bannawag (bersyong Iloko ng 
magasin-komiks na Liwayway) at ng mga nagsalin 
ng Bibliya, at sa kabilang banda ang sistema na 
nakabatay sa makabagong Pilipino at ayon sa 
mga panuntunan ng Pambansang Kawanihan sa 
Pagsasalin. Halimbawa, naging malaking usapin 
kung babaguhin na ang makalumang ispeling 
(“rebolusion” ay babaybaying “rebolusyon”), at 
kung ihihiwalay na ang mga panghalip tulad ng 
nasa dagatayo (“lupa natin”) para maging dalawang 
salita--daga tayo. Sa kalaunan, nagsalubong ang 
magkabilang panig sa pamamagitan ng pagbibigay 
ng malaking kunsiderasyon sa mga sumusunod: 
(1) pag-aangkop sa kasalukuyang mababang antas 
sa literasiya ng kalakhan ng masang mambabasa, 
(2) pagsasalubong ng lokal at pambansang wika; 
at (3) mas madaling pagtugon sa matagal nang 
paghihintay ng mga pwersa at masa sa bersyong 
Iloko ng mga rebolusyonaryong babasahin tulad 
ng Ang Bayan at mga kursong pang-edukasyon. 
Pinagkaisahang ang purong Iloko na mga kataga ay 
babaybayin sa dating paraan, habang ang “hiram” o 
angkat ay isusulat ayon sa baybay sa Pilipino. 

Kinilala na mas madaling sundin ang dati 
nang panuntunan ng Iloko sa ispeling dahil 
may internal itong pag-aalinsunod at walang 
gaanong eksepsyon sa mga tuntunin. Hindi 
natin basta-basta bina- 
bago ang mga lumang 
panuntunan sa ispeling 
at balarila nang walang 
batayan at kung hindi 
kailangan, kundi'y 
maaaring maging 
katawa-tawa ang ating 
mga sulatin para sa 
mga nasanay na sa 
mga dating panun- 
tunan, at masahol pa, 
di nila maiintindihan. 


Kinilala ang 
pangangailangan 
ng pagbibigay ng 
mataas na halaga 
sa presisyon sa 
pagsasalin ng 
nilalaman ng 
rebolusyonaryong 
mensahe. 

Halimbawa, mas mainam na panatiliin ang “diario” 
sa halip na “dyaryo”, “industrialisasion” sa halip na 
“industriyalisasyon” dahil mas nakasanayan na ng 
masa ang mga ito. Sa kabilang banda, kinilala rin na 


marami nang mga salitang naisasanib sa 


Kasabay nito, kinilala ang pangangailangang 
iangkop din ang gamit natin ng lenggwahe sa 
antas ng literasiya, kultura at praktika sa gamit 
dito ng masa. Kaugnay nito, kinilala rin ang panga- 
ngailangan ng malawak na pleksibilidad 


Iloko, na hiram sa iba pang lenggwahe. 
Maging sa ilang dati nang salitang 
Iloko, may mga pinagkaisahan ding 
pagpapaunlad. Sa ispeling, malaking 
kunsiderasyon ang inilaan ng kumpe- 
rensya sa elegansya o kagandahan ng 
tunog at itsura. Halimbawa ang salin ng 
“panginoong maylupa”. Ang apotdaga 
(mula sa apo ti daga o “panginoong may- 
ari ng lupa”), na tulad ng landlord sa 


aq 

sa pag-angkat, “paghiram” at pag-angkin 
ng mga termino para mapalawak ang abot 
ng masang mambabasa. Kinilalang hindi 
rin naman gaanong nagpapatali ang masa 
sa “maliit” na usapin ng ispeling. Nariyan 
halimbawa ang nakaugalian na ng masa 
na mga salitang “dyonson” (function), 
“bormil” o “bolmil” (ball mill), “pista-im” 
(peace time) at “bakwit” (evacuate). May 
mga pagkakaiba rin sa bigkas at baybay 


2 
KC Mung, 


Ingles, ay hindi elegante sa itsura at para 

na ring naging bagong salita. Hindi rin elegante ang 
tunog at itsura ng apo nga addaan-daga (panginoong 
maylupa), na batay naman sa estilong Pilipino. 
Pinagkaisahang mas angkop na gamitin ang apo 't 
daga (pinaigsing apo ti daga) kung para sa isa. 
Maaaring appo 't daga ang pangmaramihan, kaya 
lamang ay maaaring makalito ito dahil kahawig ng 
apput-daga na ang ibig sabihin ay “panakip sa lupa” 
at pangit ding pakinggan. Kaya napagkaisahang 
dagiti apo't daga (mga panginoong maylupa) ang 
gagamitin sa pangmaramihan. 

Kinilala ang pangangailangan ng pagbibigay 
ng mataas na halaga sa presisyon sa pagsasalin ng 
nilalaman ng rebolusyonaryong mensahe. Kaugnay 
nito, kinilala ang pangangailangang paunlarin ang 
paggamit ng lenggwahe at pagrerebolusyonisa rin 
nito, maging sa paggamit ng masa. Sa bahaging ito, 
kinilala sa partikular na may konsiderableng ambag 
sa pagpapayaman ng Iloko ang rebolusyonaryong 
kilusan. Maraming masa at Pulang mandirigma ang 
natutong magbasa at magsulat sa loob ng rebolusyo- 
naryong kilusan. Sa proseso, inangkin na rin ng 
masa ang mga rebolusyonaryong salitang daglat, 
tulad ng SI (social investigation), CSC (criticism- 
self-criticism), “agrev” (agrarian revolution o 
rebolusyong agraryo) at DA (disciplinary action o 
aksyong pandisiplina). Malaganap na ring ginagamit 
ng masang Ilokano ang mga salitang Pilipino tulad 
ng “ulat”, “lagom”, “sangay” at “hukbo” at mga 
salitang angkat tulad ng “pasista”, “kumprador 
burgesya” at “imperyalismo”. 

ng mga tunog na To “e” at o ou 
depende sa tinubuang prubinsya, subalit natukoy 
na menor ang mga ito. Ang mahalaga ay nakikilala 
at naiintindihan ng mga mambabasa ang mga 
termino. 

Sa proseso ng pagsasalin, nagkaisa na susundin 
ang pangkalahatang mga panuntunan ayon sa 
sumusunod na pagkakasunud-sunod: 
© Maghanap ng pinakamalapit na katumbas sa Iloko. 

Kung maraming pagpipilian, balansehin ang 
pagpili sa punto ng presisyon at popularidad. 

o Kung walang katumbas sa Iloko, gamitin at 
ipalaganap ang katumbas sa Pilipino, tulad ng 
“lagom”, “sining” at iba pa. 

o Kung walang katumbas sa Pilipino, pwedeng 
ipaliwanag na lamang ang kahulugan sa simpleng 
paraan. 

o Kung walang angkop na salin, gamitin ang 
orihinal. 

simula ang mga manunulat at mambabasa ng Iloko sa 
paggamit at pagpapalaganap ng napagkaisahang mga 
kumbensyon. Subalit bahagi lamang ito ng proseso 
ng panibagong pagsasanay tungo sa kalaunang 
popularisasyon. Nagkaisa ring mahalagang makuha 
ang pidbak ng masang babasa sa mga gagamiting 
panuntunan. 

Malaki ang nakamit na tagumpay sa pagdaraos 
ng kumperensya. Ang rebolusyonaryong kilusan ay 
may pursigidong kapasyahang abutin, pukawin at 
mulatin ang malawak na masa ng mamamayan---sa 
pamamagitan ng sarili nilang lenggwahe, bukod » 

Masigla, mabilisan at epektibong 


araming magagandang karanasan ang kilusang 4 
M= sa Batangas na nagpapakita ng kahandaan 

at kakayahan nito sa militanteng paglaban sa 
militarisasyon kasabay ang masiglang pagtataguyod ng armadong 


pakikibaka. Pinatutunayan ito sa maraming pagkakataong 
pursigido, mabilisan at epektibo silang nakapaglunsad 
ng mga sama-samang pagkilos para ipagtanggol kapwa ang 
kanilang mga karapatan at ang interes ng rebolusyonaryong 
kilusan sa kanilang lugar. Sa gayon, napapupurol nila ang pangil 
ng pasismo at naitataas ang antas ng kanilang tapang. 


Mabilisang pagkilos ng masa 
para palayain ang isang nadakip 
na kasama. Sa pamamagitan ng 
mabilis na reaksyon ng masa, agad 
na nakalaya ang isang Pulang 
mandirigma mula sa kamay ng 
mga pasistang tropa. Noong 9:30 
ng umaga ng Abril 12, ipinahuli 
ni Mayor Cesar Platon si Ka 
Noli, tubong-Calaca, na inatasan 
ng Melito Glor Command na 
maghatid ng imbitasyon kay 
Platon para makipag-usap sa 
hukbong bayan sa loob ng sona. 
Kaagad pagkatanggap ni Platon 
ng imbitasyon, ipinatawag niya 
ang mga pulis upang dakpin si 
Ka Noli. Ngunit noong aarestuhin 
na siya, agad siyang nakapag-text 
sa mga kasama gamit ang dala 
niyang cellphone. 


Kaagad kumilos ang mga 
kasama, kamag-anak at kababayan 
ni Ka Noli sa Calaca. Kaagad 
ring naiulat ang pangyayari sa 
Karapatan, isang samahang 
nagtataguyod sa karapatang-tao. 
Napagkaisahan nilang kailangang 
kaagad na kumilos upang mapi- 
gilang iligpit si Ka Noli ng mga 
pulis at mga tauhan ni Platon at 
mapalaya siya sa lalong madaling 
panahon. 

Pagsapit ng 11:00 ng umaga, 
dumating na sa munisipyo ng 
Tanauan ang mga kinatawan ng 
Karapatan. Nalaman nilang inilipat 
na si Ka Noli sa Camp Malvar sa 
karatig bayan. Bago mag-alas-2 
ng hapon, nakarating na sa Camp 
Malvar ang mga kamag-anak at 
kababayan ni Ka Noli, kasama 


ang mga 

kinatawan ng 
Karapatan. Hiningi nilang makita si 
Ka Noli na buhay at hindi sinaktan. 
Ngunit hindi pinaharap si Ka Noli 
sa kanila dahil iniinteroga pa raw 
siya. Magdamag silang nagbantay 
sa Camp Malvar. 


Kinabukasan, dumating ang 
iba pang mga kababayan at kai- 
bigan ni Ka Noli at mamamayan 
mula sa iba't ibang bayan sa 
kanlurang Batangas. Umabot sa 
100 ang nagrali sa mismong 
tarangkahan ng kampo. Iginiit 
nilang palayain si Ka Noli. 


Para makaiwas ang kampo 
ng PNP sa rali, iniutos ng PNP 
provincial commander na ibalik 
si Ka Noli sa Tanauan at doon 
kasuhan. Kaagad ring sumunod sa 
Tanauan ang mga nagrarali. 


Natagalan bago nadala doon 
ng PNP si Ka Noli dahil kinuha pa 
siya at tinortyur ng mga operatiba 


dpa sa Pilipino. Di mapasusubalian ang halaga 
ng pagsisikap sa pagpapaunlad ng paggamit ng 
rebolusyonaryong kilusan sa mga lokal na wika, 
kasabay ng pagpapalaganap at pagpapaunlad rin ng 
paggamit ng pambansang wika. 

Inaasahang malaki ang maitutulong ng mga 
kaisahan sa kumperensya sa pag-abante ng mga 

rebolusyonaryong gawain at pakikibaka sa Ilokos- 
Kordilyera, Cagayan Valley, hilagang bahagi ng 
Gitnang Luzon, at iba pang lugar kung saan laganap 
ang wikang Iloko. Sa partikular, mapasisigla at 
mapauunlad ang pagsasalin at paglilimbag ng 
mga rebolusyonaryong babasahin at ang kabuuang 
gawaing edukasyon at propaganda sa Iloko. 

ng paniktik mula sa 
Solcom (Southern 
Luzon Command) at 
Batangas Provincial Office ng PNP. 


Naghinala ang mga sumusuporta kay Ka Noli 
sa sobrang pagkaantala ng pagdadala sa kanya sa 
Tanauan, kaya naglunsad sila ng rali sa harap ng 
munisipyo. Dahil sa presyur ng mga nagrarali, hindi 
na nagawang antalain pa ng PNP ang paglilitaw 
kay Ka Noli. 

Pagdating ni Ka Noli sa Tanauan, paspasang 
inihanda ng PNP ang demanda nang hindi idinaan sa 
mga nararapat na proseso. Pinatawan siya ng P10,000 
pyansa, na agad namang nilikom ng mga nagrarali. 
Umagang-umaga kinabukasan, binayaran ang pyansa 
at nagbubunying sinundo at iniuwi si Ka Noli. 

Ang naging masigla at determinadong pagkilos 
ng masa para palayain si Ka Noli at iligtas sa 
kamatayan ay nagsilbing dagdag na inspirasyon niya 
para mapagpasyang pangibabawan ang lahat ng mga 
pagpapahirap na dinanas niya habang nasa kamay 
ng kaaway. Pagkalaya, kaagad siyang sumanib sa 
kanyang kinapapaloobang yunit ng hukbong bayan. 


Matapang na paglaban ng masa 
sa pagkakanulo sa kanila 

Isang dating mandirigma ng hukbong bayan 
ang sumuko sa kaaway noong Hunyo 15. Kaagad 
itong sinamantala ng 20 SF Coy. Naglunsad sila ng 
operasyong militar sa eryang dati niyang kinikilusan 
sa Batangas para ipaturo ang mga bahay na alam 
niyang binabasehan ng BHB sa mga baryo roon. 
Balak ng SF na takutin at isaywar ang mga tao 
upang tumigil na sa pagsuporta sa hukbong bayan. 
Sa bawat pinuntahan nilang baryo, tinipon ng SF 
ang mga taumbaryo at ipinaharap ang yakag nilang 
traydor. Ipinakita ng traydor ang kinalalagyan ng 
isang bangko at sinabi niyang “Hindi ba dito pa ako 
nagpagupit?” Dinala niya ang mga kasama niyang 
SF sa isang bahay at sinabi niya sa kanila, "Dito ako 
naglalagi.” May dinampot pa siyang habonera, sabay 
sabing "Hindi ba't ito pa ang habonera ko?”. 

Sa halip na matakot, lalo lamang nahamon 
ang tapang ng masa sa mga inoperasyong baryo. 
Tinanggihan siya ng lahat ng naroroon at harapang 
nagpakita ng galit sa kanya at sa mga kasama niyang 

SF. Matalim siyang tinitigan ng mga tao. Ngunit hindi 
matiis ng iba na harapan siyang sumbatan. 

Isang linggong inoperasyon ng SF ang lugar, 
pero wala ni isa sa taga-roon ang bumigay, ni 
nayanig sa mga pagkakanulo sa kanila. Walang 
anumang nagawa ang SF para mapresyur at matakot 
ang masa. Sa buong panahong iyon, may isang yunit 
ng BHB na nasa kalapit lamang. Nanatili itong 
panatag, bunga ng mataas na pagtitiwala sa lubusang 
pagsuporta ng masa sa hukbong bayan. 


Mabilisang pagkilos ng masa laban sa militarisasyon 


Noong alas-2 ng hapon ng Agosto 9, nagkaroon 
ng labanan sa Lopez Coral, Calaca sa kanlurang 
Batangas, sa pagitan ng isang yunit ng BHB na 
nakahimpil doon at isang iskwad ng “Back-to-Basics 
Class 01-01” na nag-ooperasyon sa Calaca. Ang 
Class 01-01 ay isang yunit ng Special Forces (SF) 
ng Philippine Army, na nasa ilalim ng Task Force 
Banahaw. 

Tatlong araw bago ang labanan, may ikinalat 
ang SF na siyam na seksyon ng Class 01-01 (tig- 
13-14 katao sa bawat seksyon) sa mas malawak na 
saklaw ng kanlurang Batangas. Tatlong araw na 
ring nag-ooperasyon sa mga baryo ng Calaca ang 
nabanggit na seksyon. 

Nang magtanong ng direksyon sa isang magsa- 
saka ang militar, baligtad ang ibinigay ng magsasaka 
para iligaw ang kaaway palayo sa alam niyang 
kinalalagyan ng isang yunit ng BHB. Naghinala ang 
kaaway na inililigaw sila ng magsasaka, kaya sa 
kabilang direksyon sila nagpunta. Sa gayon, nasugaga 
at nakasagupa ng kaaway ang yunit ng BHB na 
nakahimpil doon. Dalawa ang kaagad nasugatan sa 
panig ng kaaway samantalang ligtas na nakaatras 
ang buong yunit ng BHB. 

Sa desperasyon, walang habas na nagpaputok 
sa lahat ng direksyon ang nagsitakbong kaaway. Pati 
tubong tanim ng masa ay napugutan ng mga bala 
ng masingan. Nag-alala nang husto sa buhay nila 
ang mga nakatira sa paligid. Pinagplanuhan nila ang 
kanilang mga magiging hakbangin. 

Bago pa nito'y mayroon nang ihinahandang 
pagkilos ang masa laban sa madalas na pagmi- 
militarisa ng kaaway sa lugar. Ibinaling ngayon ito 
ng masa sa kagyat na protesta laban sa pamamaril 
na ginawa ng Class 01-01 sa lugar nila. Kaagad 9 

Ang pagkilos 


ng Force Recon Battalion 
ng Philippine Marines 


Noong Enero 2, 2001 sa Sityo 
Nangkaan, Barangay Mataas 
na Pulo, Nasugbu, Batangas, 
nakasagupa ng isang yunit ng 
Bagong Hukbong Bayan (BHB) 
ang isang bahagi ng Philippine 
Marines na nagsasagawa ng test 
mission para sa Operation Force 
Recon. Dahan-dahang gumapang 
ang isang lima-kataong tim ng 
kaaway sa tubuhan papalapit sa 
hinihimpilan ng yunit ng BHB. 
Dulot ng masinop na 
pagmamatyag, mabi- 
lis na pagkilos 
at mahusay na , 
paggagap sar 

gawaing militar, 
naunahan ng 
BHB ang 
kaaway sa 

pagpapa- 

putok at 


ni 
O 
Aw. 
n HA 


kaagad nitong nakuha ang 
inisyatiba. Tumagal nang 15 
minuto ang sagupaan. Dalawang 
elemento ng kaaway ang napatay, 
kabilang ang lider ng tim. Dalawa 
pa sa kanila ang nasugatan. 
Walang kaswalti sa bahagi ng 
BHB. 
Sa pangyayaring 
ito, nakakumpis 
ka ang BHB 
ng isang M14, 
isang ammu- 


f nition belt, 
f mga bala, 
magasin at 
isang pak. Sa 
loob ng pak, nakuha 

+ ang mga dokumentong 
naglalaman ng oryentasyon ng 
Force Recon Team (FRT), ang 


yunit ng kaaway na nakasagupa 
ng BHB. Nakasaad sa mga 
dokumento ang detalye ng mga 
taktika sa operasyon ng yunit, 
talaan ng pakikipagpalitan ng mga 
mensahe sa radyo sa kanilang mga 
pinuno at iskedyul at direksyon 
ng tim. Natukoy din dito ang 
mga gamit ng yunit at ng bawat 
elemento, at ang bilang ng buong 
pormasyong kinapapalooban ng 
mga ito. 

May mga nakuha ring impor- 
masyon tungkol sa pagkilos 
ng mga FRT mula sa ilang 
magsasakang nakapag-obserba 
sa kanila. 

Mula sa mga ito, naglabas 
ang komiteng rehiyon ng Partido 
sa Timog Katagalugan ng isang 
dokumento ng pag-aaral sa kilos 
ng yunit ng Philippine Marines 
ng Philippine Navy (PM/PN) 
na tinatawag na Force Recon 
Battalion (FRBn). Sumusunod 
ang buod ng nilalaman nitong 
pagsusuri at mga aral. Ipina- 
nawagan ng rehiyon ang pag- 
papalaganap nito sa lahat ng 
mga yunit ng BHB na nasa 
gawaing masa at sa mga pwersang 


4 nagdaos ang masa ng rali sa baryo. Humingi rin 
sila ng tulong mula sa Karapatan. Kinabukasan, may 
dumating nang fact finding mission sa baryo para 
siyasatin ang mga iniulat ng masa na pamamaril 
ng Class 01-01 sa lugar nila. 

Itinuloy din nila ang rali sa himpilan ng 401“ 
Mobile Group ng PNP sa Palico, Nasugbu para 
ireklamo ang operasyon ng Philippine Army. 
Bunga ng mga nakaraang pagkilos ng masa laban 
sa militarisasyon at paglabag sa mga karapatang- 
tao sa lugar, may dati nang kasunduan mula pa 
1999 sa pagitan ng masa at PNP sa Calaca na kung 
mag-ooperasyon ang AFP o PNP ay mag-aabiso 
muna. Inireklamo ng masa ang pag-ooperasyon 
ng AFP nang walang koordinasyon sa PNP at 

walang pagpapaabot sa mga tao. Itinanggi ng 
401* MG na may alam sila sa operasyon ng 
PA at nangakong aaksyunan nila ang reklamo. 
Kinabuksan ay naitigil na ang operasyon ng Class 
01-01 sa lugar. 


MARAMI PANG IBANG HALIMBAWA NG MABISANG PAGKILOS 
ng masa sa Batangas kung saan naipakikita ang kani 
lang kapasyahan, kapangahasan, talino at kakayahan 
sa pakikipaglaban para sa sariling kapakanan at para 
sa lumalaking pangangailangan ng rebolusyonaryong 
kilusan at armadong pakikibaka. Napatutunayan 
ng mga ito na nakasalalay ang kinabukasan ng 
rebolusyon sa tatag at tapang ng masa kapwa sa 
pagsalag at paggapi sa kaaway. 

pansamantala o 
matagalang naka- 
himpil. 

Mahalagang mapag-aralan ang mga karanasan 
dito upang makagawa ng mga karampatang hak- 
bang ang iba pang humaharap sa ganito ring 
kalagayan. 


Mga Ulat 
ORESPONSAL 


ANG FORCE Recon BATTALION (FRBN) AY ISANG 
yunit sa loob ng Philippine Marines na nakatuon 
sa mga operasyong kontra-gerilya at paniktik. 
Kinuha ang pangalan nito mula sa bansag sa pinaka- 
espesyal na pwersa ng US Marines, ang Force 
Recon Regiment. 

Ang mga tauhan ng FRBn ay may espesya- 
lisasyon at pagsasanay sa mahigpit at tuwirang 
pagsubaybay sa mga yunit at eryang ginagalawan 
ng hukbong bayan. Nagsimula ang pagbubuo at 
pagsasanay nito noong huling bahagi lamang 
ng 1998, kasabay ng implementasyon ng Oplan 
Makabayan. Tig-aanim na buwan ang ginawang 
pagsasanay ng bawat batch na laking pinaliit na 
kumpanya. 


Ang mga subyunit ng FRBn na tinatawag na 
Force Recon Team (FRT) ay may matingkad na 
katangiang maliliit at napakaingat sa pagkilos. May 
anim na FRT ang FRBn at bawat FRT ay tig-apat 
hanggang lima katao. Bawat FRT ay independyente 
at magkakalayong kumikilos sa isang malawak na 
erya, na sinlaki ng isang larangan o isang tipak ng 
mga bayan. Maaaring umabot nang isa o mahigit 
na bayan o nang isa o ilang araw na lakad ang 
distansya ng mga FRT sa isa't isa. Magkaagapay 
ang magkakahiwalay na pagkilos ng mga FRT sa 
isang masaklaw na erya. Tumatagal nang ilang 
linggo bago sila bumalik sa kanilang mother unit o 
tumipon at mag-ulat sa kanilang tactical command 
post. 

Gumagamit ang mga FRT ng mataas na antas ng 
paglilihim upang makamit ang layuning makapasok 
nang di namamalayan sa mga konsolidado at 
pinalalawakang baryo sa mga sona at larangang 
gerilya. Absolutong hindi nagpapakita ni umuugnay 
sa masa ang mga FRT. Kaiba sa mga karaniwang 
yunit-militar ng kaaway, hindi sila umaasa sa barrio 
intelligence network (BIN) para sa impormasyon. 
Sa halip, tuwiran silang nagsisiyasat sa target 

na lugar ng operasyon. Sa mga operasyon nito, 
ipinatutupad ang mataas na antas ng disiplina para 
lihim itong makapagmaniobra mula sa laylayan 
hanggang sa pinakapusod ng mga sona at larangang 
gerilya. 

Bago pumasok sa isang erya ng operasyon, ang 
mga elemento ng isang FRT ay nagsasagawa muna 
ng pamilyarisasyon sa kalupaan at malalim na pag- 
alam sa mga palatandaan ng pagkilos ng mga yunit 
ng BHB sa lugar. Palaging sa gabi sila naglalakad 
at hindi gumagamit ng plaslayt. Kapansin-pansin 
sa maliliit na bakas na naiiwan nila, na patiyad sila 
kung maglakad sa mga lugar kung saan madaling 
magmarka ang mga bakas ng sapatos. Kung may 
mga aso sa pupuntahan o daraanan, isang linggo 
silang hindi naliligo at bago ang operasyon ay 
nagpapahid ng putik sa katawan para hindi maamoy 
ng aso at hindi rin makita ng ibang tao. Sa mga 
pinagtataguan nilang sukal, may dala rin silang mga 
delatang biskwit at ulam upang hindi na kailangang 
magluto o lumabas nang kahit ilang araw. 


Palagi nilang hinahanap, pinagmamasdan at 
pinag-aaralan ang mga palatandaan sa presensya ng 
BHB sa sinisiyasat na lugar: (1) bakas sa daan; (2) 
usok sa kabundukan at gubat: (3) liwanag mula sa 
plaslayt at silab ng apoy sa daan, parang, bundok 
at gubat; (4) ingay ng tao sa loob ng gubat, (5) 
amoy ng sabon at pagkulay-asul ng tubig sa sapa 
at ilog; (6) di-karaniwang daloy ng tao sa lugar; 
at iba pa. 

Sa pamamagitan ng 
dikit na surbeylans, direk- 


Gumagamit ang tang inaalam ng FRBn ang 
mga FRT ng mataas kabuuang bilang, lakas- 
na antas ng pamutok, kalupaang kini- 
paglilihim upang kilusan, masang inuug- 
makamit ang nayan, pinanggagalingan 

ng suplay, padron, mga 

layuning dinaraanan, pinupuntahan 


makapasok nang di 
namamalayan sa 
mga konsolidado at 
pinalalawakang 
baryo sa mga sona 
at larangang gerilya. 


at hinihimpilan ng mga 
yunit gerilya ng BHB sa 
lugar. 

Sopistikado ang kani- 
lang mga kagamitan. Baha- 
gi ng kanilang mga instru- 
mento sa pagsubaybay at 
komunikasyon ang night 


17 


vision goggles, teleskopyo, global 
positioning system instrument, 
cellphone at radyong pangkomu- 
nikasyon. Bawat elemento ay 
may sinusuot na espesyal na 
kamoplahe para sa kanilang 
operasyong kumando. Ito ay damit 
na gawa sa lambat na ipinapatong 
at itinatahi sa palibot ng karaniwang unipormeng 
kamoplahe. Depende sa kulay ng lupa, mga tanim 
at paligid na gagapangan nila, may dala silang mga 
kulay-lupa, -dahon, -kahoy, at iba pang katulad na 
kulay ng makakapal na sinulid o mga himulmol 
ng tela para ituhog sa kanilang kamoplahe at nang 
higit na umayon sa paligid ang kulay at kabuuang 
itsura ng kanilang suot. May dala silang mga lubid 
na may malalaking pangkawit na bakal para sa 
pagtawid sa mga ilog at sa pag-akyat at pagbaba sa 
matatarik na dalisdis. 

Kaiba ang mga tungkulin ng FRBn sa mga 
tungkulin ng mga Recon Force Team (RFT) 
ng Philippine Marines. Ang mga RFT ay may 
tungkuling magbigay ng seguridad sa main body 
o sa mas malalaking pormasyong kinapapalooban 
nila. Ang mga RFT ay pangunahing mga 
pwersang panagupa at panseguridad at handang 
mapalaban anumang oras. Ang mga FRT naman 
ay pangunahing pwersang paniktik. Pangunahing 
tungkulin nilang kumuha ng malinaw na 
impormasyon tungkol sa galaw ng mga yunit ng 
BHB at ibigay ito para sa gamit ng mga pwersang 
panagupa ng AFP at PNP. Ang pagdurog sa mga 
natitiktikan nilang yunit ng BHB ay responsibilidad 
ng mga panagupang pwersa, na papasok lamang 
kung nakapagbigay na ang FRT ng malinaw 
na impormasyon. Bagamat hindi pangunahing 
panagupang pwersa ang mga FRT, may mataas 
na kasanayan din ang mga ito sa close quarter 
battle o dikitang labanan at marksmanship para 
sa sariling depensa, at sa sharpshooting sa layong 
400-500 metro para sa ilang presisong pamiminsala 
sa BHB. 

Kaiba rin ang kilos ng FRBn sa mga 
operasyong kumando na inilulunsad ng Scout 
Rangers at Special Forces ng Philippine Army 
at ng Special Action Forces at Regional Mobile 
Group ng PNP. Ang mga ito ay mga panagupang 

pwersang sinanay sa maliliit na pormasyon. Ang 
tungkulin ng mga RFT nila ay pumasok nang 
lihim sa mga base ng BHB para nagsasariling 
magsagawa ng strike at combat operations. 
Gayunpaman, mayroong mga pagkakahawig sa 
paraan ng pagkilos ng mga ito at ng mga FRT 
ng FRBn. Halimbawa nito ang mga paraan sa 
paniniktik, tulad ng paggamit ng maliliit na 
pwersang pangsubaybay. 

Sa ilang depensibang labanan ng ilang yunit 
ng BHB sa iba't ibang yunit militar ng AFP, 
kapansin-pansin ang paggamit na rin ng huli ng 
ilang taktika ng FRT. Bagamat maaaring hindi 
pa malaganap sa PNP, mayroon nang ginawang 
pagpapasanib ng mga elemento nito. Isang 
halimbawa ang pagsanib sa FRT Batch 06 ng mga 
elemento ng Regional Mobile Group ng PNP sa 
Timog Katagalugan. 

Ipinangangalandakan ng mga pwersa ng 
FRBn na ang kahulugan ng pangalan nila ay 
“force to reckon with” (“pwersang di dapat 
ipagwalambahala”). Ngunit tulad ng naganap sa 
labanan sa Nasugbu noong Enero 2, gaano man 
kasopistikado ang taktika at gamit ng kaaway, hindi 
nito kailanman magagapi ang BHB. 

Mapagpasyang bentahe ng BHB ang mahigpit 
na ugnay at suporta ng masa. Nakasalalay dito ang 
kaligtasan at buhay ng hukbong bayan, gayundin 
ang kakayahan nitong gapiin ang kaaway. Sa 
katunayan, nagsisilbing disbentahe kaysa bentahe 
para sa mga pwersa ng FRBn ang kawalan ng 
anumang ugnay sa masa. Hangga't nasa panig ng 
hukbong bayan ang masa, malaki ang disbentahe 
at kabiguan para sa anumang “espesyal na pwersa” 
ng kaaway. 

Kasabay nito, para higit na matiyak ang kalig- 
tasan at katiwasayan ng mga yunit at pwersa 
ng hukbong bayan, di matatawaran ang panga- 
ngailangan ng mahigpit na pag-iingat, disiplinang 
bakal at masinop na pag-aaral at pag-aangkop 
sa kalagayan ng pagkilos at labanan, pati na sa 
katangian at pagkilos ng kaaway. Saanman nag- 
ooperasyon ang FRT at katulad nitong mga pwersa, 
mahalagang mahigpit na pag-aralan, isasaalang- 
alang at gawan ng karampatang mga hakbangin ang 
gayong mga tipo ng operasyon at pagmamanman 
ng kaaway. 

RHB: kriminal at kontra-rebolusyonaryo 


at kontra-rebolusyonaryong grupong “Rebolusyonaryong 
Hukbong Bayan” (RHB). 


Taong 1997 nang itiwalag sa Partido ang ilang ayaw magwasto, 
paksyunalista at oportunistang taksil sa Gitnang Luzon. Ang ilang mga 
elementong ito ang bumuo sa rebisyunista at isplitistang “Marxista- 
Leninistang Partido ng Pilipinas” (MLPP) na siyang bumuo at 
namumuno sa armadong grupong RHB. 

Sa umpisa, kumilos ang RHB sa ilang mga bayan sa mga prubinsya 
ng Bataan, Bulacan, Nueva Ecija, Pampanga, Tarlac at Zambales. 
Nanyutralisa na ang karamihan sa mga dati nilang kinikilusan at may 
ilang tauhan na lamang sa Bataan at Zambales. Bunga ng pagtugis 
at paglalantad ng BHB sa RHB sa Gitnang Luzon at ng pagliit ng 
nakikilusan nilang mga lugar dito, pinasok nila ang ilang mga barangay 
sa mga bayan ng General Nakar, Polilio, Infanta at Real sa hilagang 
Quezon, at ilang mga barangay sa Dingalan, Aurora. 

Ang pagkilos ng RHB sa hangganang Aurora-hilagang Quezon ay 
pinamumunuan at pinangangasiwaan ni Miel “Amanda” Laurenaria. 
Siya ay pinatalsik na Kalihim ng Komiteng Rehiyon sa Timog 
Katagalugan at isa sa mga pangunahing responsable sa Operation 
Missing Link (OPML) noong 1988. Ang OPML ang pinamunuan 
niyang hibang na operasyon ng paniniktik, pag-aresto, pagtortyur at 
pagpatay sa maraming kadre at kasapi ng Partido, Pulang kumander 
at mandirigma at aktibistang masa sa Timog Katagalugan sa walang 
batayang mga paratang at suspetsang mga ahente sila ng kaaway. Dahil 
sa kanyang pagpapasimuno at pagmamatigas sa OPML, ginawaran 
siya ng aksyong pandisiplina. Hanggang nang itiwalag siya sa Partido 
bunga ng pagsanib niya sa MLPP at RHB ay ipinagmamatigas niyang 
wasto ang OPML. 


p::.. na nalalantad ang kabulukan ng bandido, lagalag 


Dahil mga dating kasapi ng Bagong Hukbong Bayan, sa simula 
madaling nakalalapit sa masa ang ilang mga 
elemento ng RHB. Buong kasinungalingang 
inilalako nila ang sarili bilang “tunay na hukbong 
bayan”. Kapag nakukuha na nila ang simpatya 
ng masa, desperado silang nagpapakalat ng mga 
imbentong kwento, intriga at paninira laban 
sa Partido, BHB at buong rebolusyonaryong ( 
kilusan. Upang makumbinsing lumipat sa kanila % 
ang mga naguguluhang pwersa, pinangangakuan 
sila ng suportang pinansyal. 

Subalit habang lumalaon, nalalantad ang 
pagiging reaksyunaryo ng RHB at humahaba ang 
listahan ng mga kontra-rebolusyonaryong kara- 

hasan at paglabag nila sa karapa- 
tang-tao ng mamamayan. 

Kakutsaba at inaarmasan ng 
AFP at PNP ang RHB. Direktang 
lumalahok at nagsisilbing giya 
ang bandidong grupong ito sa mga 
operasyon ng kaaway laban sa 
BHB at mga rebolusyonaryong 
baseng masa. Nagpapagamit ito 
sa militar sa paniniktik sa BHB at 
tumatanggap ng pabuya kapalit ng 
impormasyon. Humantong sa mga 
pag-atake ng kaaway at pagkasawi 
ng ilang mga kasama ang pakiki- 
pagkutsabahan ng RHB sa kaaway. 
Maraming insidente na kapag may 
operasyon ang militar, sa halip na 
umiwas ang RHB ay pumupwesto 
pa ito malapit sa pasukan at labasan 
ng kaaway. 

Bukod sa pakikipag-ugnayan 
sa militar, nagsisilbi rin ang RHB 
bilang private army ng ilang 
reaksyunaryong pulitiko at mga 
taong tulad ng jueteng lord na si 
Bong Pineda. Bukod sa pagiging 
mga bayarang mamamatay-tao, 
kabilang sa kanilang mga gawain 
ang pagnanakaw, pangingikil at 
kidnap-for-ransom. 

May mga naganap nang pag- 
uusap sa pagitan ng militar at ng 
RHB tungkol sa integrasyon ng 
huli sa CAFGU. 

Dahil sa mga krimen ng RHB, 
inaani nito ang galit ng masang 
kanilang binibiktima. Sinasabotahe 
ng RHB ang mga organisasyong 
masa at mga kampanyang masa, 
tulad ng paglulunsad ng rebolus- 
yong agraryo. 

Ang sumusunod ay ilan lamang 
sa mga pinakahuling naitalang 
krimen ng RHB laban sa mama- 

mayan ng Pampanga. 

PEBRERO 5 AT 6, 2001, BARANGAY 
SAN RoqQuE, STA. Ana. Panghaharas at 
pananakot ng armadong mga kasapi ng 
RHB kina Jesus Pangan, Jose Roxas at 
Benjamin Macapinlac, mga myembro ng 
Aguman dareng Maglalautang Capam- 
pangan (AMC), sa kani-kanilang mga 
tahanan. 

Enero 29, 2001, BARANGAY STO. RosA- 
RIO, MEXICO. Pambubugbog at pagpatay 
kay Orlando “Tang Otning” Panlilio, 
56, tagapagkoordina ng STOP-Land Use 
Conversion sa Pampanga (STOP-LUC). 
Matapos siyang pagbabarilin, buhay pa 
siyang pinagtataga ng mga bandido. 

ENERO 27, 2001, BARANGAY SAN 
Roque, STA. Ana. Pagkubkob ng 16 na 
kalalakihang mula sa pinagsanib na grupo 
ng RHB at RGA sa bahay ni Tatang Teryo 
Dizon. Ang RGA (“Rebolusyonaryong 


CPLA , upisyal nang 
isinanib sa AFP 


ormal nang isinanib ng rehimeng 
Macapagal-Arroyo ang Cordillera 


People's Liberation Army (CPLA) 


sa AFP. Pinagtibay ito ni Macapagal-Arroyo mismo sa 
isang seremonya sa Tinglayan, Kalinga noong Setyembre 
1. Ipinagdiwang nila ito na tila ba isang napakalaki at 
napakainam na pangyayari. 

Nagsimula ang CPLA sa mga dating pwersa ng BHB na 
nalinlang ni Conrado Balweg sa kanyang linyang anti-patag. 
Tumiwalag sila sa Partido at BHB noong Abril 1986, dala- 
dala ang maraming armas ng BHB. Ayon sa baluktot na 
linya ng traydor na si Conrado Balweg, ang lahat ng mga 
taga-patag at hindi pambansang minorya ay kaaway ng mga 
Igorot sa Kordilyera. Mula noon, halos lahat na ng mga B 


Gerilya ng Arayat”) ay isang pangkat ng 
mga sumuko at bumaligtad na dating mandirigma ng 
BHB. Nagsisilbi ito ngayong pwersang panseguridad 
ng Pampanga Delta Development Project, kaya 
tinatawag rin itong “Delta Gang”. Karaniwang 
gawi nila ang pangingikil sa mga subkontraktor 
sa proyekto. 

ENERO 6, 2001, BARANGAY SAN ANTONIO, MEXICO. 
Pagpatay kay Eric Canlas, 24. Si Canlas ay volunteer 
worker ng upisina ng Department of Social Work 
and Development (DSWD) sa lokalidad at ng Fire 
Brigade sa Mexico. Myembro rin siya ng Pacific 
Radio Communication. 

Enero 2001. Pagkubkob ng 30 armadong ele- 
mento ng RHB sa tahanan ni Tatang Primo Guarin, 
tagapangulo ng AMC. Sa kabiguang makuha si 
Tatang Primo, sumigaw na lamang ang RHB ng 
“Tatang Primo, binibigyan ka namin ng dalawang 
araw para umalis ng Pampanga!” 

DisyEMBRE 2000. Pagdukot kay Fred Lacanlale, 
kasapi ng AMC, at sapilitang pagpapasumpang 
hindi na siya “makikialam sa organisasyon ng mga 
magsasaka” sa kanilang baryo. 

DISYEMBRE 18, 2000, sA TAPAT NG SAN LORENZO 
ELEMENTARY SCHOOL sa Mexico. Pagpaslang kina 
Jesie Bagtas, 37, at kay Noel dela Cruz, 30, parehong 
kasapi ng AMC at residente ng Barangay San Nicolas, 

Mexico. 

OKTUBRE 2000, BARANGAY SAN AGUSTIN, STA. ANA. 
Bantang pagpatay kay Javier Mallari, pangalawang 
tagapangulo ng AMC Chapter ng Sta. Ana, kapag 
hindi siya tumigil sa pag-oorganisa. 

SETYEMBRE 1999. Sapilitang pagpasok ng 10 
elemento ng RHB sa tahanan ni Linda Cayanan, 
Secretary-General ng AMC. Nagbanta silang papa- 
tayin si Cayanan kung hindi ito titigil sa pag-oorganisa 
ng mga magsasaka sa Mexico. Limang tahanan din 
ng mga kasapi ng AMC ang kinubkob sa Barangay 
San Nicolas, Mexico. 

Katulad ng iba pang humiwalay at nagtangkang 
pabagsakin ang rebolusyonaryong kilusan, mabubulok 
sa kangkungan ng kasaysayan ang MLPP-RHB dahil 
sa anti-mamamayan at kontra-rebolusyonaryong mga 
gawain nito. Sa kabila ng tiyak nitong patutunguhan, 
kailangang mapabilis ang pagkawasak nito upang 
maiwasan ang pinsalang idudulot nito sa masa at 
sa rebolusyonaryong kilusan. Ang inilunsad na 
matatagumpay na taktikal na opensiba ng BHB 
laban sa RHB ay nagdulot ng pinsala sa kriminal na 
grupong ito. Ang ganitong mga aksyon, kasabay ng 
kilusang masang patuloy na maglalantad sa kanilang 
kontra-rebolusyonaryong katangian ang dudurog sa 
MLPP-RHB. 

< pinagsimulang pwersang galing sa BHB ang nawala sa 
CPLA at napalitan na ng goons. Ang iilang natitirang dating 
pwersa ng BHB, na pawang may mga katangiang lumpen, 
ay naging hepe ng mga pangkat ng goons. 

Dati na ring naglilingkod ang CPLA bilang paramilitar na 
bisig ng AFP at PNP, bilang mga Civilian Armed Auxiliaries 
ng mga CAFGU. Ang Cordillera Indigenous Peace Keeping 
Unit (CIPKU) ng mga paksyon nina Mailed Molina at James 
Sawatang sa CPLA ay ibang bansag lamang sa mga CAFGU 
sa Bucloc, Abra at Tinglayan, Kalinga. Ang Cordillera 
Peoples Militia (CPM) naman ng paksyon ni Modesto 
Sagudang sa CPLA ay ibang bansag lamang sa paramilitar na 
mga vigilante sa Tubo, Luba at Langiden, Abra. Kadalasang 
isinasama ang mga ito ng AFP at PNP sa paglulunsad ng 
mga operasyong militar laban sa BHB at baseng masa 
nito, pagbibigay proteksyon sa mga operasyon ng mga 
sindikato sa iligal na pagtotroso, pagtatanim ng marijuana, 
pagbibiyahe ng droga, pangingikil sa mga negosyante at 
mamamayan, panghaharas at pananakot sa mga sibilyan at 
iba pang mga kriminal at lumpen na aktibidad. 

Naglulunsad rin sila ng mga operasyon laban sa BHB 
at baseng masa nito at mga kriminal na operasyon, tulad 
ng iligal na pagtotroso. Nagsisilbi rin ang mga ito bilang 
mersenaryong mamamatay-tao at private army ng mga 
reaksyunaryong pulitiko at malalaking kumpanya sa 
pagmimina. Kaakibat ng kanilang mga kriminal na aktibidad 
at gawaing lumpen, lumilikha at nagpapalala sila ng mga 
hidwaan sa pagitan ng mga tribo. Marami rito'y humantong 
sa mga digmang tribo, tulad ng mga pumutok na digma sa 
pagitan ng tribong Betwagan at tribong Butbut at sa pagitan 
ng tribong Saclit at tribong Butbut. 

Hindi na kataka-takang pormal na silang isinanib ng 
guberyno sa mersenaryong hukbo nito. Kung tutuusin, 
walang nagbago sa katangian nila bilang goons. Lamang, 
iilan sa kanila ang makukuha bilang sundalo at makatatang- 
gap ng mas malaking sweldo. Ang karamihan sa kanila ay 
mananatili bilang CAFGU na patuloy na kinakaltasan ng 
mga lider nila at matataas na upisyal ng AFP ng kanilang 
maliit na sweldo o kaya mananatiling tau-tauhan ng kanilang 
mga lider at walang-hanggang aasa na mareregularisa pa 
rin sa AFP. 

Dulot ng pormal na integrasyon ng CPLA sa AFP at 
paggamit nila rito bilang lisensya, lalong maaasahan ang 
paggawa ng higit pang mga kabuktutan ng CPLA. Ibayo 
lamang silang malalantad, magiging kasuklam-suklam at 
mahihiwalay sa malawak na masa ng Kordilyera. 

MGA KRIMEN NG CPLA 


Sa Kalinga: 

o Si Conrado Balweg, ang pinarusahang pinuno 
ng CPLA, ang siya mismong umamin na sila 
ang dumukot at pumatay kay Daniel Ngaya-an 
(tagapangulo ng Cordillera Bodong Association, 
rehiyunal na lider ng CPA at panglakayen, 
o lider ng tribo, ng Lubuagan) sa Barangay 
Tanglag, Lubuagan, Kalinga noong Oktubre 1987. 
Ipinatupad ito ng Cagaluan Gate yunit ng CPLA. 
o Pinatay ng isang yunit ng CPLA na nakabase 
sa Balbalan at pinamumunuan ni Dimas “Willy” 
Tibag ang dalawang lider ng Barangay Salegseg 
na sina Santos Gonayon, 61 (Enero 24, 1988, 
sa Sityo Tawang, Salegseg) at Quirino “Lasi” 
Ambasing, 50 (Setyembre 28, 1988, sa Sityo 
Tawang, Salegseg) at isang lider ng Barangay 
Gawaan na si Martin “Lumidaw” Agnas, 50 (Agosto 
30, 1990, sa Sityo Dusoc, Gawaan). Ang mga 
biktima ay mga respetadong panglakayen. 

o Isa pang yunit ng CPLA sa Balbalan, kasabwat 
ang ilang lokal na elemento ng PNP at CAFGU, 
ang pumaslang noong Hulyo 21, 1989 kay Antonio 
Laguinday, isang barangay health worker sa 
Barangay Balantoy, Balbalan. 

o Isang yunit ng CPLA na naglulunsad ng 
patrol operation sa Barangay Dupag, Tabuk ang 
nagmasaker ng mga inosenteng bata sa Sityo 
Sabangan, Dupag, Tabuk noong Mayo 26, 1989. 
Sina Betty Layugan, 2: Mitchi Lagansi, 3, at Simian 
Molina,14 ang pinatay nila, habang malubhang 
sinugatan ang apat pang katao, kabilang ang 
isang may karamdamang sikolohikal. 


Sa Abra: 

o Ang CPLA rin ang dumukot at pumatay kay 
Romy Gardo (organisador sa kabataan ng CPA 
sa Abra) sa Barangay Tiempo, Tubo, Abra noong 
Disyembre 28, 1987. 

o Pinatay ng CPLA sa pamamagitan ng firing 
squad ang dalawang magsasaka na sina Jonathan 
Bisnan at Tito Babasa sa Bucay, Abra 

o Pinaslang din ng CPLA si Benito Dang-aw ng 
Tubtuba, Tubo, Abra noong 1987. 


Sa Mountain Province: 

oTinortyur at pinatay sa Barangay Bekigan, 
Sadanga, Mountain Province noong 1988 si 
Pagpag Afarag ng Barangay Can-eo, Bontoc. 

MGA BALITA 


Binihag ng Valentin Pala- 
mine Command (VPC) ng 
BHB sa rehiyon ng Far South 
Mindanao ang apat na opera- 
tiba ng Military Intelligence Group at Intelligence 
Service of the Armed Forces of the Phiippines 
(MIG-ISAFP). 

Ipinahayag ni Dencio Madrigal, tagapagsalita 
ng VPC, ang pagbihag ng BHB kina Sgt. Jeremias 
Rosete, Sgt. Pepito Simbulan, Wilfredo Maldecir 
at Herminia Sorongon. Si Rosete ay elemento ng 
3rd Marine Battalion Landing Team ng 2nd Marine 
Brigade at nakadeploy sa MIG ng Region 12 bilang 
operatibang pang-kontra-paniktik. Si Simbulan ay 


MGA ESPIYANG MILITAR, BINIHAG NG BHB SA SULTAN KUDARAT 


elemento ng MIG 11. Si Maldecir ay dating ahente 
ng 601st Brigade, samantalang si Sorongon ay 
myembro ng iba't ibang organisasyong kunektado 
sa militar. Dinakip sila nitong Setyembre 4 sa 
Columbio, Sultan Kudarat. 

Ayon kay Madrigal, nagpapanggap na mga 
mandirigma ng BHB ang naturang mga ahente nang 
sila'y dakpin. Nakumpiska sa kanila ang isang .45 
na pistola, isang cellphone, dalawang motorsiklo at 
maraming klase ng ID. 

Ani Madrigal, dapat idaan ang mga pag-uusap 
para sa pagpapalaya sa apat na ahente sa pama- 
magitan ng National Democratic Front of the 
Philippines. 


DETATSMENT NG ARMY SA KALINGA, 
NIREYD NG BHB 


Isang elemento ng Citizen's Armed Forces Geo- 
graphical Unit o CAFGU ang napatay nang ireyd ng 
mga Pulang mandirigma ang detatsment ng militar 
nitong Setyembre 24 sa Tinglayan, Pinukpuk, Kalinga. 
Tatlong iba pa, kabilang ang kumander ng detatsment 
na si Ssgt. Zaldy Carino, ang nasugatan. 

Anim na garan at tatlong M14 ang nasamsam ng 
mga gerilya. Bandang 2:30 ng hapon nang isagawa 
ang reyd. Hindi na nagtagumpay sa pananaklolo sa 
kanilang mga kasamahan ang dumating na reimpors 
galing sa 21st IB. 

Noong Agosto 29 naman, isang sarhento ng 
Charlie Coy ng 21st IB ang namatay at tatlo pa ang 
nasugatan nang tambangan sila ng tatlong mandirigma 
ng Lejo Cawilan Command ng BHB. Dakong 11:30 
ng umaga nang ilunsad ang pagtambang sa hangganan 
ng Libang, Mabaca at Gawaan sa bayan ng Balbalan, 
Kalinga. 

Tumakbo at nagtago ang iba pang pwersa ng 
kaaway. Bandang alas-3 na ng hapon nang dumating 
ang reimporsment mula sa 21st IB subalit ligtas nang 
nakaatras ang mga Pulang mandirigma. Dahil sa 
matinding takot, hindi nagawang makaganti ng putok 
ang mga tropa ng kaaway. Inakala nilang napakarami 
ng mga Pulang mandrigmang tumambang sa kanila. 

PULIS, PATAY SA REYD NG BHB SA QUEZON 


Isang pulis ang 
napatay at isa pa ang 
nasugatan nang lusubin 
ng mga Pulang mandi- 
rigma ang tsekpoynt ng 
PNP sa Barangay Tali- 
pan, Pagbilao, Quezon 
noong Agosto 31. 

Lulan ng apat na 


sasakyan ang mga 
gerilya nang dumating 
sa Barangay Talipan. 
Pinangasiwaan ng tat- 
long mandirigma ang 
daloy ng trapiko sa 
haywey upang walang 
madamay na sibilyan 
sa pag-atake. 


KA PARAGO, MALAYA NA 


Lumaya mula sa 
mahigit isang taon at 
10 buwang pagkabi- 
langgo si Kasamang 
Leoncio “Ka Parago” 
Pitao nitong Setyem- 
bre 16. 

Si Ka Parago ay 
dinakip ng mga opera 
tibang paniktik ng 
AFP sa kanyang bahay 
sa Bago  Gallera, 
Talomo District sa 
Davao noong Nobyem- 
bre 2, 1999. Ito'y ilang 


buwan matapos siyang 
tumampok bilang taga- 
pangalaga sa dala- 
wang bihag ng digma 
na sina Brig. Gen. 
Victor Obillo at Capt. 
Eduardo Montealto na 
dinakip ng BHB noong 
Pebrero 1999. Ibini- 
langgo si Ka Parago 
sa Camp Aguinaldo sa 
ilalim ng Intelligence 
Service of the Armed 
Forces of the Philip- 
pines. 

30,000 NAGRALI PARA SA P125 
DAGDAG NA SAHOD 


SA PANGUNGUNA NG KILUSANG MAYO 
3 Uno (KMU), 30,000 manggagawa ang 
nagdaos ng rali sa Mendiola noong 
Setyembre 12 para igiit ang P125 
across-the-board na karagdagan sa arawang sahod ng 
mga manggagawa sa buong bansa. Dinaluhan ang rali 
ng mga delegasyon ng mga manggagawa mula sa Metro 
Manila, Timog Katagalugan, Gitnang Luzon at iba pang 
lugar. Dumalo rin sa rali ang mga kinatawan ng Bayan 
Muna sa Kongreso, na sina Crispin Beltran, Satur Ocampo 
at Liza Masa. 

Bukod sa hinihinging P125 karagdagang sahod ng 
mga manggagawa, iginiit din ng mga nagrali ang P3,000 
across-the-board na karagdagan sa buwanang sweldo ng 
mga kawani ng gubyerno. Kinatawan sila ng COURAGE 
at ng kinapapalooban nitong Alliance of Public Sector 
Employees (APSE). 

Dala-dala ng mga nagrali ang isang effigy ni Macapa- 
gal-Arroyo. Ipinakita sa pamamagitan ng effigy ang 
kawalan ng katapatan ni Macapagal-Arroyo sa kanyang 
salita noong bise-presidente pa siya, na susuportahan 
niya ang hinihinging P125 karagdagan sa sahod ng mga 
manggagawa. 

Kasabay ng malaking rali sa Metro Manila, naglunsad 
rin ng martsa ang mga militanteng manggagawa at iba 
pang demokratikong sektor sa iba't ibang bahagi ng 
bansa. 


ANIBERSARYO NG BATAS 
MILITAR, GINUNITA 


SA ALAALA NG PUONG-LIBONG MAMAMAYANG 
tinortyur, pinatay at nawala sa ilalim ng 
diktadurang Marcos, nagmartsa patun- 
gong Mendiola ang daan-daang myembro 
ng Bagong Alyansang Makabayan upang 
gunitain ang ika-29 anibersaryo ng batas 
militar. 

Alas-10:30 ng umaga nagsimula ang 
martsa. Dala ng mga demonstrador ang 
isang effigy ni Macapagal-Arroyo na 
nakadamit-militar at may kamay na bakal. 
Ayon sa mga demonstrador, palatandaan 
ito na ang sambayanang Pilipino ay 
patuloy na nasasaklot ng militarismo 
at terorismo ng estado. Tinuligsa ng 
mga nagrali ang pamamayagpag ng mga 
“labi ng batas militar” gaya ni Panfilo 
Lacson. Inilantad nila ang papatinding 
mga paglabag sa mga karapatang-tao, 
tulad ng pagpatay kay Wilfredo Manang- 
haya, pinuno ng BAYAN sa San Miguel, 
Bulacan. Isinigaw nila ang katarungan 
para sa lahat ng biktima mula sa panahon 
ng batas militar hangang sa kasalu- 
kuyan. Kinundena rin nila ang “kontra- 
teroristang” digmang pinangungunahan 
ng US. 


PAGTATANIM NG BT-CORN SA SOUTH COTABATO AT ISABELA 
TINUTULAN NG MGA MAGSASAKA 


LUMALAWAK ANG MGA KILOS-PROTESTA NG MASA SA sakahan sa Barangay Mal- 
iba't ibang bahagi ng bansa laban sa pagtatanim tana, Tampakan, South Cota- 
ng Bt-corn at iba pang tanim na GMO (genetically bato. Binunot nila ang mga 
modified organisms o mga organismo na minanipula tanim ng Bt-corn doon. Ang 
Bt-corn ay mais na sinalinan 


ang genes) . 


Mga 500 magsasaka at iba pang mamamayan sa ng gene mula sa bakteryang 


pamumuno ng Kilusang Magbubukid ng Pilipinas, 
Masipag at Bagong Alyansang Makabayan ang 
pumasok noong katapusan ng Agosto sa isang 
1,700 metro kwadradong pang-eksperimentong 

Bacillus thurigensis (Bt) na lumilikha ng lasong 
pumapatay sa pesteng Asian corn borer. Bunga 
nito, ang Bt corn ay may kakayahang lumikha ng 
pestisidyo laban sa kulisap na ito. Subalit batay 9 

4 sa mga pananaliksik, ang Bt corn ay nilikha 
nang walang pagsaalang-alang sa kaligtasan 
ng mga kakain nito. Nakapipinsala rin ito sa 
kapaligiran. Ang lumilikha ng Bt corn ay ang 
Monsanto, isang imperyalistang kumpanyang US 
sa agribisnes. Ito rin ang pangunahing nagtatanim 
ng utaw (na minanipula ang genes) sa Brazil. 
Nagsisikap ang Monsanto na pumasok at man- 
guna sa agribisnes sa Pilipinas sa pamamagitan 
ng pagtatanim at pagbebenta ng binhi ng Bt corn 
at iba pang tipo ng GMO sa bansa. 

Bago nito, nagdaos ng rali sa Koronadal City 
para batikusin ang pagpapahintulot ng gubyerno 
sa pag-eeksperimento ng GMO. Matapos ang 
rali, pumunta ang mga demonstrador sa Barangay 
Maltana, Tampakan para tingnan ang lugar 
na pinag-eeksperimentuhan ng Monsanto ng 
GMO. Natuklasan ng mga nagrarali na ang 
eksperimento ay ginagawa pala sa isang sakahang 
walang tabing. Ibinukod lamang ang sakahan sa 
pamamagitan ng bakod na alambre, gayong ayon 
sa panuntunang ibinaba ng National Committee 
on Bio-Safety of the Philippines, kailangang 
pinaliligiran ang mga pang-eksperimentong 
sakahan ng di bababa sa 10-pyeng tabing na 
gawa sa synthetic na tela upang ang mga tanim 
dito ay hindi makalahi ng mga tanim sa iba 
pang sakahan sa lugar. Sa galit, ispontanyo 
nilang pinasok ang sakahan at pinagbubunot 
ang mga tanim. 

Sa Echague, Isabela, naglunsad ng caravan 
ang 800 mamamayan para iprotesta ang pag- 
eeksperimento ng Monsanto sa pagtatanim ng 
Bt-corn sa Barangay Carulay, Echague. Ang 
kilos protesta ay pinangunahan ng Danggayan 
Dagiti Mannalon iti Isabela (Samahan ng mga 
Magbubukid sa Isabela). Naglabas din ang 
Diocese ng Ilagan, Isabela ng 
pastoral na pahayag tungkol 
sa isyu. Para ikoordina ang 
pagkilos laban sa GMO sa 
saklaw-prubinsya, nagbuo 
na rin ng Anti-GMO Multi- 
Sectoral Alliance of Isabela 
(AGMAIS). 


LINGGO NG KATUTUBONG MAMAMAYAN 
AT PAMBANSANG MINORYA, GINUNITA SA 3-ARAW 
NA PROTESTA SA MAYNILA 


MAHIGIT 500 PAMBANSANG MINORYA MULA SA IBA'T 
ibang bahagi ng bansa at 400 tagasuporta nila ang 
naglunsad ng tatlong araw na makulay na mga kilos- 
protesta, camp out at piket bilang paggunita sa 
Indigenous Peoples and National Minorities (IP-NM) 
Week o Linggo ng mga Katutubong Mamamayan at 
Pambansang Minorya. Ang Linggo ng mga Katutubong 
Mamamayan at Pambansang Minorya ay ipinagdiwang 
sa bansa sa kauna-unahang pagkakataon, alinsunod sa 
deklarasyon ng United Nations noong 1993 sa Agosto 
11 bilang “Araw ng Katutubong Mamamayan”. 

Pinangunahan ng Katipunan ng mga Katutubong 
Mamamayan ng Pilipinas (KAMP) ang tatlong araw 
na protesta. Dinaluhan ito ng Cordillera People's 
Alliance, Innabuyog-Gabriela (organisasyon ng mga 
kababaihan sa Kordilyera), mga Dumagat at Agta 
mula sa Cagayan Valley, mga myembro ng Central 
Luzon Aeta Alliance (CLAA), mga Dumagat mula 
sa Timog Katagalugan at mga Mangyan mula sa 
Mindoro. Sinuportahan ang nasabing pagkilos ng 
Anakbayan, Bagong Alyansang Makabayan, Bayan 
Muna at ng mga kinatawan nito sa Kongreso. 

Mula Agosto 13-15 ipinaabot nila ang kanilang 
mariing pagtutol at paglaban sa iba't ibang anti- 
mamamayan at anti-pambansang minoryang patakaran 
ng reaksyunaryong rehimen. Kabilang dito ang 
pangangamkam ng kanilang mga lupang ninuno at 
pangwawasak sa kanilang kabuhayan, dulot ng mga 
anti-mamamayan at anti-pambansang minoryang 
batas at mga “proyektong pangkaunlaran”, laganap na 
militarisasyon ng kanilang mga komunidad at iba pang 
anyo ng pang-aapi at diskriminasyon sa kanila. 

Mariin nilang iginiit ang pagbasura sa Indigenous 
Peoples Rights Act (IPRA) at National Commission 
on Indigenous Peoples (NCIP) dahil sa pagiging 
mapagpanggap na mga instrumento ng mga ito na 
nagtatakip at nagtataguyod lamang ng pang-aapi 
at pagsasamantala sa kanila. Binatikos nila ang 
pagtaguyod ng IPRA at NCIP sa Philippine Mining 
Act, malalaking proyektong dam tulad ng San 
Roque Multipurpose Dam, National Integrated » 

<4 Protected Area 

Systems (NIPAS) 

at mga program- 

ang agroforestry, 

na pawang nagsu- 
sulong sa interes ng malalaking 
pribadong dayuhan at lokal at 
nagkakait sa mga pambansang 
minorya ng kanilang karapatan 
sa lupang ninuno at tradisyunal 
na kabuhayan. 

Sa loob ng tatlong araw, 
nagmartsa at nagprotesta ang 
mga pambansang minorya sa 
harap ng Camp Aguinaldo, mga 
pambansang upisina ng Depart- 
ment of Environment and Natu- 
ral Resources at National Com- 
mission on Indigenous Peoples 
at Malakanyang. Hindi sin- 
eryoso ang kahilingan nilang 
makipagdayalogo sa matataas 
na upisyal ng gubyerno. Inali- 
pusta sila at minaliit ng 
mga mabababang upisyal ng 
gubyerno na pinaharap sa 
kanila. 

Nabigo man sila sa paghi- 
ling sa matataas na upisyal ng 
gubyerno ng seryosong daya- 
logo, naiparating naman nila 
sa gubyerno at sa publiko na 
hindi maaaring isaisantabi ang 
signipikanteng boses ng 12 
milyong mamamayang mino- 
rya. Iginiit nila ang mensahe 
na titindi ang kanilang paki- 
kibaka hanggat di kinikilala ang 
kanilang mga karapatan at hang- 
gat di natutugunan ang kanilang 
makatarungang mga hinaing. 
Ikinalugod nila ang natamasa 
nilang malaking suporta mula 
sa malaking bilang ng mga 
progresibong di-minorya. 

TXTPOWER: ITINATAG 
LABAN SA KASAKIMAN NG GLOBE AT SMART 


INILUNSAD KAMAKAILAN NG MGA GUMAGAMIT NG CELLPHONE AT 
cyberactivists (mga gumagamit ng internet para sa pagkilos 
bilang aktibista) ang TXTPOWER, isang koalisyon ng mga 
indibidwal na gumagamit ng cellphone. Kagyat na layunin 
ng TXTPOWER na tutulan at labanan ang planong 40-60% 
pagbabawas ng kartel ng Globe at Smart ng libreng text messages 
sa kani-kanilang mga prepaid plan. 

Nasa adyenda ng nasabing grupong pangkonsumer ang 
paglaban sa kahayukan ng Globe at Smart para sa dagdag na 
tubo, pagkundena sa di episyenteng serbisyo ng mga ito at 
pagbubunyag sa kasinungalingang nalulugi ang mga ito. Ayon sa 
grupo, kabaligtaran ito sa nakasaad sa mga website ng dalawang 
kumpanya kung saan nagdeklara ang Globe ng P1.07 bilyong 
netong kita at ang Smart ng P1.8 bilyon para sa unang anim 
na buwan ng 2001. 

Lumipas na ang 20-araw na TRO (temporary restraining 
order o temporaryong pagpipigil) ng Regional Trial Court 
ng Quezon City laban sa pagbabawas ng Smart at Globe ng 
libreng text messages. Tuloy na, kung gayon, ang plano ng 
Smart at Globe. 


GMA, NAGPAKATUTA SA IMPERYALISMONG JAPAN 


Walang magtagumpay kayo ... dahil 

Ha kahihiyang nais naming manatili kayo 
Cd pagpapa- sa amin,” ang deklarasyon 
Bag! katuta ang ni Macapagal-Arroyo sa mga 
Pa gk ipinamalas kapitalistang Hapones na 
i: tai” æ ni Gloria dumalo sa Philippines-Japan 
£ a 4 Macapagal- Economic Cooperation sa 

Arroyonang Hotel New Otani sa Tokyo. 


bumisita Tiniyak ni Macapagal- 


siya sa Japan nitong Setyembre 
12-16. Bukambibig niya na 
magbibigay ng “katiyakan” ang 
kanyang rehimen na makiki- 
nabang ang mga kapitalistang 
Hapones kung mamumuhunan 
sila sa Pilipinas. 

“Gagawin namin ang lahat 
ng kinakailangan... upang 


Arroyo sa mga kapitalistang 
Hapones na ang kanyang 
gubyerno ay pabor sa mga 
kapitalista laban sa mga 
manggagawa. Ipinagmalaki 
niya na ang kamakailang 
welga sa Toyota Motors 
Philippines ay nilutas nang 
pabor sa kapitalista. 

MGA KRIMEN NI LACSON, UMAALINGASAW 


Patuloy na umaalingasaw ang 
baho ni Sen. Panfilo Lacson at ng 
mga kasapakat niya. Si Lacson 
ay pinangalanan nina Angelo 
“Ador” Mawanay at Mary Ong, 
mga dating ahenteng sibilyan 
ng Presidential Anti-Organized 
Crime Task 
Force 
(PAOCTF), 
bilang utak, at 


ang PAOCTF bilang sentro, ng 
sindikato ng droga, kidnap for 
ransom at iba pang malalaking 
krimen sa bansa. Lumabas din 
na may kaugnayan si Lacson sa 
mga internasyunal na sindikato 
ng droga. 

Sinundan ito ng mga paglala- 
had ni Col. Victor Corpus hing- 
gil sa milyun-milyong dolyar na 
nakadeposito sa mga bangko sa 


US at Hongkong sa ilalim ng pan- 
galan ni Lacson, kanyang asawang 
si Alice at ng mag-asawang Joseph 
at Luisa Estrada. 

Sa kaugnay na balita, tuluyan 
nang ibinasura ng Court of 
Appeals ang kaso laban kay 
Lacson hinggil sa pagsalbeyds 
sa 11 pinaghihinalaang myem- 
bro ng sindikatong Kuratong 
Baleleng. 


Patuloy na inaan- 
tala ng mga abugado 
ni Estrada ang mabilis 
na pagsisimula at pag- 
daraos ng paglilitis 
ng kasong  panda- 
rambong laban kina 
Joseph Estrada, Jing- 
goy Estrada at Atty. 
Edward Serapio. 

Nitong Setyembre 
13, inantala nang inan- 
tala ng mga abugado ni 
Estrada ang pagpirma 
sa pretrial agreement 
na naglalahad ng mga 
alituntuning susundin 
sa paglilitis. Kasabay 
nito, gumagawa ng 
mga hakbang ang mga 
abugado ni Estrada 
upang isa-isang pawa- 
lambisa ang mga kaso 
laban sa kanya. Nitong 

PATULOY NA INAANTALA 


NI ESTRADA 


ANG KANYANG PAGLILITIS 


huli, hiningi nila na 
pawalambisa na ang 
kaso laban sa 1ligal 
na paggamit ng alyas. 
Bago nito, naglabas na 
ng serye ng mga desi- 
syon ang Sandigan- 
bayan na pumapabor 
kay Estrada. Kabilang 
dito ang hindi pagpap- 
atigil sa operasyon ng 
ilang korporasyong sa 
aktwal ay pag-aari ni 
Estrada subalit naka- 
lista sa pangalan ng 
iba (dummy corpo- 
ration). Ipinagbawal 
din ng Korte Suprema 
ang live coverage ng 
paglilitis, bagay na 
kumikitil sa karapa- 
tan ng mamamayan 
na mahigpit na subay- 
bayan ang paglilitis. 


SABWATANG ABU SAYYAF-AFP, INILANTAD 


Sunud-sunod na lumabas ang mga testigo 
mula sa Lamitan, Basilan upang suportahan 
ang testimonya ni Fr. Cirilo Nacorda, na may 
sabwatan sa pagitan ng AFP at Abu Sayyaf. Dahil 
sa sabwatang ito, palagiang nakalulusot ang 
Abu Sayyaf sa kabila ng pagtatambak ng libu- 
librong tropa laban dito. Nanggagaling mismo 
sa AFP ang marami sa mga armas na ginagamit 
ng Abu Sayyaf. Iginiit rin nina Nacorda at ilan 
pang testigo na may patunay silang dumaan sa 
matataas na upisyal ng AFP ang kabayaran sa 
Abu Sayyaf para sa pagpapalaya ng ilang mga 
bihag at na nabahagian nito ang nasabing mga 
upisyal ng AFP. 

Ayon kay Nacorda, nakatakas ang bandi- 
dong grupo mula sa kordon ng AFP sa Lamitan 
noong Hunyo 2-3 matapos na iutos ng mga 
upisyal ang pag-atras ng mga tropang militar 
mula sa rutang dadaanan ng Abu Sayyaf. Ang 
testimonyang ito ay sinuportahan ng iba pang 
saksi. Tinukoy ni Nacorda si Brig. Gen. Romeo 
Dominguez, dating kumander ng 1st Infantry 
Division at si Col. Juvenal Narcise, dating 
kumander ng 103rd Infantry Battalion, na ilan 
sa mga nakatanggap ng perang-panuhol mula 
sa Abu Sayyaf. 


Setyembre 20014 ANG BAYAN 


